title: Neuvoston päätös, annettu 29 päivänä marraskuuta 2010, Euroopan yhteisön ja Komorien liiton välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan allekirjoittamisesta Euroopan unionin puolesta ja sen väliaikaisesta soveltamisesta

text:
               18.12.2010

               FI

               Euroopan unionin virallinen lehti

               L 335/1

         NEUVOSTON PÄÄTÖS,
   annettu 29 päivänä marraskuuta 2010,
   Euroopan yhteisön ja Komorien liiton välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan allekirjoittamisesta Euroopan unionin puolesta ja sen väliaikaisesta soveltamisesta
   (2010/783/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto on 5 päivänä lokakuuta 2006 antanut asetuksen (EY) N:o 1563/2006 (1) Euroopan yhteisön ja Komorien liiton välisen kalastuskumppanuussopimuksen tekemisestä.

               (2)

               Mainittuun sopimukseen liitetyn pöytäkirjan voimassaolo lakkaa 31 päivänä joulukuuta 2010.

               (3)

               Euroopan unioni on neuvotellut Komorien liiton, jäljempänä ’Komorit’, kanssa uuden pöytäkirjan, joka antaa EU:n aluksille kalastusmahdollisuuksia Komorien suvereniteettiin tai lainkäyttövaltaan kalastuksen osalta kuuluvilla vesillä. Jotta EU:n alusten kalastustoiminnan jatkuminen voidaan turvata, uuden pöytäkirjan 13 artiklassa määrätään sen väliaikaisesta soveltamisesta.

               (4)

               Neuvottelujen päätteeksi uusi pöytäkirja parafoitiin 21 päivänä toukokuuta 2010, ja sitä on muutettu kirjeenvaihdolla 16 päivänä syyskuuta 2010.

               (5)

               Uusi pöytäkirja olisi allekirjoitettava ja sitä olisi sovellettava välaiaikaisesti siihen asti kun sen tekemisen edellyttämät menettelyt on saatu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan yhteisön ja Komorien liiton väliseen kalastuskumppanuussopimuksessa määrätyn, kalastusmahdollisuuksien ja taloudellisen korvauksen vahvistamisesta ja 21 päivänä toukokuuta 2010 parafoidun pöytäkirjan allekirjoittaminen Euroopan unionin puolesta sillä varauksella, että mainittu pöytäkirja tehdään.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja Euroopan unionin puolesta sillä varauksella, että pöytäkirja tehdään.
   3 artikla
   Pöytäkirjaa sovelletaan sen 13 artiklan mukaisesti väliaikaisesti siihen asti, kun sen tekemisen edellyttämät menettelyt on saatu päätökseen.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 29 päivänä marraskuuta 2010.

            Neuvoston puolesta

            Puheenjohtaja

         K. PEETERS

      (1)  EUVL L 290, 20.10.2006, s. 6.
    ---documentbreak---

               18.12.2010

               FI

               Euroopan unionin virallinen lehti

               L 335/3

         PÖYTÄKIRJA
   Euroopan yhteisön ja Komorien liiton välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta
   1 artikla
   Soveltamiskausi ja kalastusmahdollisuudet
   1.   Euroopan unionin aluksille kalastuskumppanuussopimuksen 5 artiklan mukaisesti myönnetyt kalastusmahdollisuudet vahvistetaan kolmen vuoden ajaksi seuraavasti:

               —

               nuottaa käyttävät tonnikala-alukset: 45 alusta,

               —

               pintasiima-alukset: 25 alusta.

         2.   Edellä olevaa 1 kohtaa sovelletaan, jollei tämän pöytäkirjan 5, 6, 8 ja 9 artiklassa toisin määrätä.
   2 artikla
   Taloudellinen korvaus – sen suorittamista koskevat yksityiskohtaiset säännöt
   1.   Kalastuskumppanuussopimuksen 7 artiklassa tarkoitetuksi taloudelliseksi korvaukseksi 1 artiklassa tarkoitetuksi kaudeksi vahvistetaan 1 845 750 euroa.
   2.   Taloudellinen korvaus sisältää

               a)

               vastineeksi Komorien talousvyöhykkeelle pääsystä 315 250 euron vuosittaisen määrän, joka vastaa 4 850 tonnin vuosittaista viitesaalismäärää; ja

               b)

               300 000 euron vuosittaisen erityismäärän, joka osoitetaan Komorien alakohtaisen kalastuspolitiikan tukemiseen ja täytäntöönpanoon.

         3.   Edellä olevaa 1 kohtaa sovelletaan, jollei tämän pöytäkirjan 3, 4, 5 ja 6 artiklassa tai sopimuksen 12 ja 13 artiklassa toisin määrätä.
   4.   Euroopan unioni maksaa tämän pöytäkirjan soveltamisajanjakson ajan 1 kohdassa tarkoitettua taloudellista korvausta 615 250 euroa vuodessa, mikä vastaa 2 kohdan a ja b alakohdassa tarkoitettuja vuosittaisia määriä.
   5.   Jos Euroopan unionin alusten Komorien vesillä pyytämien saaliiden kokonaismäärä ylittää 4 850 tonnia vuodessa, vuosittaisen taloudellisen korvauksen kokonaismäärää korotetaan 65 eurolla kutakin ylimääräistä pyydettyä tonnia kohden. Euroopan unionin maksama vuosittainen kokonaismäärä ei kuitenkaan voi olla yli kaksinkertainen 2 kohdan a alakohdassa mainittuun määrään (630 500 euroa) verrattuna. Jos Euroopan unionin alusten pyytämät määrät ovat yli kaksi kertaa vuosittaisen korvauksen kokonaismäärää vastaavien määrien suuruisia, tämän rajan ylittävän määrän osalta maksettava korvaus suoritetaan seuraavana vuonna.
   6.   Maksu suoritetaan ensimmäisen vuoden osalta 30 päivän kuluessa pöytäkirjan voimaantulosta ja seuraavien vuosien osalta viimeistään pöytäkirjan vuosipäivänä.
   7.   Komorien viranomaisilla on yksinomainen toimivalta päättää 2 kohdan a alakohdassa tarkoitetun taloudellisen korvauksen käyttötarkoituksesta.
   8.   Tämän pöytäkirjan 2 artiklan 2 kohdassa mainittu taloudellinen korvaus maksetaan kokonaisuudessaan valtionkassan yhdelle tilille, joka on avattu Komorien keskuspankkiin.
   9.   Tältä yhdeltä tililtä siirretään 2 artiklan b alakohdassa tarkoitettua taloudellista korvausta vastaava määrä Komorien keskuspankkiin avatulle kalastusministeriön tilille TR 5006.
   3 artikla
   Kestävän ja vastuullisen kalastuksen edistäminen Komorien vesillä
   1.   Osapuolet hyväksyvät kalastuskumppanuussopimuksen 9 artiklassa määrätyssä sekakomiteassa viimeistään kolmen kuukauden kuluttua tämän pöytäkirjan voimaantulosta monivuotisen alakohtaisen ohjelman ja sen soveltamista koskevat yksityiskohtaiset säännöt, jotka sisältävät erityisesti:

               —

               vuosittaiset ja monivuotiset suuntaviivat, joiden mukaisesti 2 artiklan 2 kohdan b alakohdassa tarkoitettu taloudellinen korvaus käytetään;

               —

               vuosittain ja useamman vuoden aikana saavutettavat tavoitteet, joilla pyritään ottamaan tietyn ajan kuluttua käyttöön kestävä ja vastuullinen kalastus ottaen huomioon prioriteetit, jotka on esitetty Komorien kansallisessa kalastuspolitiikassa tai muussa politiikassa, joka liittyy tai vaikuttaa vastuullisen ja kestävän kalastuksen käyttöönottoon;

               —

               käytettävät perusteet ja menettelyt, jotka mahdollistavat saavutettujen tulosten vuosittaisen arvioinnin.

         2.   Osapuolten on hyväksyttävä sekakomiteassa kaikki monivuotiseen alakohtaiseen ohjelmaan ehdotetut muutokset.
   3.   Komorit päättää vuosittain 2 artiklan 2 kohdan b alakohdassa tarkoitetun taloudellisen korvauksen lisämäärän osoittamisesta monivuotisen ohjelman täytäntöönpanoon. Lisämäärän osoittamisesta on ilmoitettava Euroopan unionille.
   4.   Jos se on monivuotisen alakohtaisen ohjelman täytäntöönpanon tulosten vuotuisen arvioinnin nojalla perusteltua, Euroopan komissio varaa itselleen oikeuden pienentää – sen jälkeen kun osapuolia on kuultu sekakomiteassa – tämän pöytäkirjan 2 artiklan 2 kohdan b alakohdassa tarkoitettua taloudellisen korvauksen osuutta, jotta ohjelman täytäntöönpanoon sidottujen varojen määrää voitaisiin mukauttaa sen tuloksiin.
   4 artikla
   Tieteellinen yhteistyö vastuullisen kalastuksen alalla
   1.   Osapuolet sitoutuvat edistämään vastuullista kalastusta Komorien vesillä noudattean periaatetta, jonka mukaan mitään näillä vesillä olevia laivastoja ei syrjitä.
   2.   Euroopan unioni ja Komorit liitto pyrkivät seuraamaan Komorien kalastusalueen kalavarojen tilaa tämän pöytäkirjan voimassaoloajan.
   3.   Osapuolet noudattavat Intian valtameren tonnikalatoimikunnan (IOTC) suosituksia ja päätöslauselmia sekä sitoutuvat edistämään vastuulliseen kalastuksenhoitoon liittyvää yhteistyötä osa-alueen tasolla.
   4.   Sopimuksen 4 artiklan mukaisesti osapuolet neuvottelevat IOTC:n antamien suositusten ja päätöslauselmien sekä parhaiden käytettävissä olevien tieteellisten lausuntojen perusteella sopimuksen 9 artiklassa määrätyssä sekakomiteassa toteuttaakseen, tarvittaessa tieteellisen kokouksen jälkeen ja yhteisestä sopimuksesta, kalavarojen kestävää hoitoa edistäviä toimenpiteitä, jotka koskevat Euroopan unionin kalastusalusten toimintaa.
   5 artikla
   Yhteisestä sopimuksesta toteutettava kalastusmahdollisuuksien mukauttaminen
   Edellä 1 artiklassa tarkoitettuja kalastusmahdollisuuksia voidaan mukauttaa yhteisestä sopimuksesta, jos IOTC:n antamien suositusten ja päätöslauselmien mukaan mukautuksella varmistetaan Komorien kalavarojen kestävä hoito. Tällöin 2 artiklan 2 kohdan a alakohdassa tarkoitettua taloudellista korvausta mukautetaan vastaavasti kyseisen ajan mukaan suhteutettuna. Euroopan unionin maksaman taloudellisen vuosikorvauksen kokonaismäärä ei kuitenkaan voi olla yli kaksinkertainen 2 artiklan 2 kohdan a alakohdassa tarkoitettuun määrään verrattuna.
   6 artikla
   Uudet kalastusmahdollisuudet
   1.   Jos Euroopan unionin alukset haluaisivat harjoittaa muuta kuin 1 artiklassa mainittua kalastustoimintaa, osapuolet neuvottelevat asiasta ennen kuin Komorien viranomaiset myöntävät mahdollisen luvan. Osapuolet sopivat tarvittaessa näihin uusiin kalastusmahdollisuuksiin sovellettavista edellytyksistä ja muuttavat tarvittaessa tätä pöytäkirjaa ja sen liitettä.
   2.   Osapuolet edistävät koekalastusta. Tässä tarkoituksessa osapuolet neuvottelevat toisen osapuolen pyynnöstä ja määrittelevät tapauskohtaisesti lajit, edellytykset ja muut asiaankuuluvat seikat.
   3.   Osapuolet harjoittavat koekalastusta Komorien voimassa olevan lainsäädännön mukaisesti sekä mahdollisia sovittuja hallinnollisia ja tieteellisiä määräyksiä noudattaen. Koekalastusta koskevat luvat voidaan myöntää enintään kuudeksi kuukaudeksi.
   4.   Kun osapuolet katsovat, että koekalastuksen tulokset ovat olleet myönteisiä, Komorien viranomaiset voivat sopimuksen 9 artiklassa määrätyn sekakomitean kokouksessa myöntää Euroopan unionin aluksille uusien lajien kalastusmahdollisuuksia tämän pöytäkirjan voimassaolon päättymiseen saakka. Tällöin tämän pöytäkirjan 2 artiklan 2 kohdan a alakohdassa mainittua taloudellista korvausta korotetaan.
   7 artikla
   Kalastustoimintaa koskevat edellytykset – yksinoikeuslauseke
   1.   Rajoittamatta sopimuksen 6 artiklan soveltamista Euroopan unionnin jäsenvaltion lipun alla purjehtivat kalastusalukset voivat harjoittaa kalastusta Komorien vesillä vain, jos niillä on tämän pöytäkirjan mukaisesti ja tämän pöytäkirjan liitteessä esitettyjä yksityiskohtaisia sääntöjä noudattaen myönnetty kalastuslupa.
   2.   Komorien viranomaiset voivat myöntää Euroopan unionin aluksille kalastuslupia sellaisten kalastusluokkien osalta, joihin ei sovelleta tätä pöytäkirjaa, sekä koekalastuksen osalta. Tällaisten lupien myöntämiseen sovelletaan kuitenkin Komorien liiton lainsäädäntöä ja säännöksiä kummankin osapuolen suostumuksella.
   8 artikla
   Taloudellisen korvauksen maksamisen keskeyttäminen ja tarkistaminen
   1.   Edellä 2 artiklan 2 kohdan a ja b alakohdassa tarkoitettua taloudellista korvausta voidaan tarkistaa tai sen suorittaminen voidaan keskeyttää sekakomiteassa käytyjen neuvottelujen jälkeen, jos

               a)

               jos epätavalliset olosuhteet, jotka eivät ole luonnonilmiöitä, estävät kalastustoiminnan harjoittamisen Komorien talousvyöhykkeellä;

               b)

               toinen osapuoli pyytää pöytäkirjan määräysten uudelleentarkastelua niiden mahdollista muuttamista varten sen vuoksi, että tämän pöytäkirjan tekemiseen johtaneita poliittisia linjauksia on muutettu merkittävästi;

               c)

               Euroopan unioni havaitsee Komoreilla ihmisoikeuksien olennaisen ja perustavanlaatuisen rikkomuksen, jollaisia ovat muun muassa Cotonoun sopimuksen 9 artiklassa määrätyt rikkomukset.

         2.   Euroopan unioni varaa oikeuden keskeyttää tämän pöytäkirjan 2 artiklan 2 kohdan b alakohdassa määrätyn taloudellisen korvauksen maksamisen osittain tai kokonaan, jos

               a)

               saadut tulokset eivät sekakomitean arvioinnin mukaan ole ohjelmien mukaisia;

               b)

               kyseistä taloudellista korvausta ei ole pantu täytäntöön.

         3.   Taloudellista korvausta aletaan jälleen maksaa osapuolten todettua yksimielisesti neuvottelujen jälkeen, että 1 kohdassa tarkoitettuja tapahtumia edeltävä tilanne on palautunut ja/tai se on perusteltua 2 kohdassa tarkoitettujen rahoituksen toteuttamisen tulosten nojalla.
   9 artikla
   Pöytäkirjan täytäntöönpanon keskeyttäminen
   1.   Tämän pöytäkirjan täytäntöönpano voidaan keskeyttää jommankumman osapuolen aloitteesta sekakomiteassa käytyjen neuvottelujen jälkeen, jos

               a)

               epätavalliset olosuhteet, jotka eivät ole luonnonilmiöitä, estävät kalastustoiminnan harjoittamisen Komorien talousvyöhykkeellä;

               b)

               toinen osapuoli pyytää pöytäkirjan määräysten uudelleentarkastelua niiden mahdollista muuttamista varten sen vuoksi, että tämän pöytäkirjan tekemiseen johtaneita poliittisia linjauksia on muutettu merkittävästi;

               c)

               Euroopan unioni havaitsee Komoreilla ihmisoikeuksien olennaisen ja perustavanlaatuisen rikkomuksen, jollaisia ovat muun muassa Cotonoun sopimuksen 9 artiklassa määrätyt rikkomukset;

               d)

               Euroopan unioni on laiminlyönyt 2 artiklan 2 kohdan a alakohdassa määrätyn taloudellisen korvauksen maksamisen muista kuin tämän pöytäkirjan 8 artiklassa määrätyistä syistä;

               e)

               osapuolet ovat eri mieltä tämän pöytäkirjan tulkinnasta;

               f)

               toinen osapuoli ei noudata tämän pöytäkirjan määräyksiä.

         2.   Pöytäkirjan soveltaminen voidaan toisen osapuolen aloitteesta keskeyttää, jos osapuolten välinen erimielisyys katsotaan vakavaksi ja jos siitä ei ole päästy sovintoon sekakomiteassa käydyissä neuvotteluissa.
   3.   Pöytäkirjan soveltamisen keskeyttäminen edellyttää, että asianomainen osapuoli ilmoittaa aikeestaan kirjallisesti viimeistään kolme kuukautta ennen päivää, jona kyseinen keskeytys tulisi voimaan.
   4.   Jos pöytäkirjan soveltaminen keskeytetään, osapuolet jatkavat neuvotteluja löytääkseen erimielisyyteensä sovintoratkaisun. Kun ratkaisu löydetään, pöytäkirjaa aletaan jälleen soveltaa, ja taloudellisen korvauksen määrää alennetaan vastaavasti suhteessa pöytäkirjan soveltamisen keskeytymisen kestoon.
   10 artikla
   Sovellettavat kansallisen lainsäädännön säännökset
   1.   Komorien vesillä toimivien Euroopan unionin kalastusalusten toimintaa säännellään Komoreilla sovellettavalla lainsäädännöllä, paitsi jos kalastuskumppanuussopimuksessa tai tässä pöytäkirjassa tai sen liitteessä ja lisäyksissä toisin määrätään.
   2.   Komorien viranomaiset ilmoittavat Euroopan komissiolle kaikista kalastusalan lainsäädäntöön tehdyistä muutoksista tai alan uudesta lainsäädännöstä.
   11 artikla
   Kesto
   Tätä pöytäkirjaa ja sen liitettä sovelletaan kolmen vuoden ajan 13 artiklan mukaisesta väliaikaisesta soveltamisesta, jollei sitä sanota irti 12 artiklan mukaisesti.
   12 artikla
   Irtisanominen
   1.   Tämän pöytäkirjan irtisanomista varten asianomaisen osapuolen on ilmoitettava toiselle osapuolelle aikeestaan irtisanoa pöytäkirja kirjallisesti vähintään kuusi kuukautta ennen päivää, jona irtisanominen tulee voimaan.
   2.   Edellisessä kohdassa tarkoitetun ilmoituksen lähettäminen avaa osapuolten väliset neuvottelut.
   13 artikla
   Väliaikainen soveltaminen
   Tätä pöytäkirjaa ja sen liitettä sovelletaan väliaikaisesti niiden allekirjoituspäivästä alkaen.
   14 artikla
   Voimaantulo
   Tämä pöytäkirja ja sen liite tulevat voimaan päivänä, jona osapuolet ilmoittavat toisilleen tätä varten tarvittavien menettelyjen saattamisesta päätökseen.
   LIITE

      Euroopan unionin alusten kalastusta Komorien vesillä koskevat edellytykset

   I   LUKU

      KALASTUSLUPIEN HAKEMISTA JA MYÖNTÄMISTÄ KOSKEVAT MUODOLLISUUDET

      1   JAKSO

      Kalastuslupien myöntäminen

               1.

               Ainoastaan kelpoisuusehdot täyttäville Euroopan unionin aluksille voidaan myöntää kalastuslupa Komorien vesillä.

               2.

               Jotta alus täyttäisi kelpoisuusehdot, sen varustajalla, päälliköllä ja aluksella itsellään ei saa olla kalastuskieltoa Komoreilla. Niiden tilanteen Komorien hallintoviranomaisiin nähden on oltava järjestyksessä niin, että niiden on täytynyt täyttää kaikki aikaisemmat niiden Komoreilla tapahtuneeseen kalastustoimintaan liittyvät velvollisuutensa Euroopan unionin kanssa tehtyjen sopimusten mukaisesti. Lisäksi sen on noudatettava kalastuslupia koskevan asetuksen (EY) N:o 1006/2008 säännöksiä.

               3.

               Kaikilla kalastuslupaa hakevilla Euroopan unionin aluksilla on oltava Komoreille sijoittautunut edustaja. Tämän edustajan nimi ja osoite on mainittava lupahakemuksessa.

               4.

               Euroopan unionin toimivaltaiset viranomaiset toimittavat Komorien toimivaltaisille viranomaisille vähintään 20 päivää ennen luvalle haetun voimassaoloajan alkamista hakemuksen jokaisen sellaisen aluksen osalta, joka haluaa harjoittaa tämän sopimuksen nojalla kalastustoimintaa.

               5.

               Komorien toimivaltaisille viranomaisille esitettävät hakemukset on tehtävä lomakkeelle, jonka malli on lisäyksessä 1.

               6.

               Kuhunkin kalastuslupahakemukseen on liitettävä seuraavat asiakirjat:

                           —

                           todistus lupamaksun maksamisesta luvan voimassaoloajalta,

                           —

                           muu asiakirja tai todistus, joka tämän pöytäkirjan nojalla vaaditaan alustyypin mukaisesti sovellettavissa erityismääräyksissä.

               7.

               Lupamaksu on suoritettava Komorien viranomaisten osoittamalle tilille.

               8.

               Maksuihin sisältyvät kaikki kansalliset ja paikalliset kulut, lukuun ottamatta satamamaksuja ja palveluista aiheutuvia kustannuksia.

               9.

               Kalastusluvat myönnetään kaikkien alusten osalta 15 päivän kuluessa päivästä, jona Komorien toimivaltaiset viranomaiset ovat saaneet kaikki edellä 6 kohdassa tarkoitetut asiakirjat. Luvat toimitetaan laivanvarustajille tai heidän edustajilleen Euroopan unionin Mauritiuksella sijaitsevan edustuston välityksellä.

               10.

               Jos Euroopan unionin edustuston toimisto on suljettu kalastusluvan allekirjoitushetkellä, lupa toimitetaan suoraan aluksen edustajalle ja sen jäljennös edustustolle.

               11.

               Kalastuslupa myönnetään aluskohtaisesti, eikä se ole siirrettävissä.

               12.

               Euroopan unionin pyynnöstä ja todistetun ylivoimaisen esteen johdosta aluksen lupa kuitenkin korvataan uudella sellaiselle toiselle alukselle myönnettävällä luvalla, jolla on samat ominaisuudet kuin edellisellä aluksella, jolloin uutta lupamaksua ei tarvitse maksaa.

               13.

               Edellisen aluksen varustajan tai hänen edustajansa on palautettava peruutettu kalastuslupa Komorien toimivaltaisille viranomaisille Euroopan unionin edustuston välityksellä.

               14.

               Uusi kalastuslupa tulee voimaan päivänä, jona laivanvarustaja palauttaa peruutetun kalastusluvan Komorien toimivaltaisille viranomaisille. Euroopan unionin Mauritiuksella sijaitsevalle edustustolle on ilmoitettava kalastusluvan siirtämisestä.

               15.

               Kalastuslupa on säilytettävä aluksella koko ajan, sanotun kuitenkaan rajoittamatta tämän liitteen VI luvun 1 kohdan määräysten soveltamista.

      2   JAKSO

      Kalastuslupaa koskevat ehdot – maksut ja ennakot

               1.

               Kalastusluvat ovat voimassa yhden vuoden. Ne voidaan uusia.

               2.

               Maksuksi vahvistetaan 35 euroa yhtä Komorien vesillä kalastettua tonnia kohti.

               3.

               Kalastusluvat myönnetään sen jälkeen, kun toimivaltaisille kansallisille viranomaisille on maksettu seuraavat kiinteämääräiset summat:

                           —

                           3 700 euroa vuodessa nuottaa käyttävää tonnikala-alusta kohti; tämä maksu vastaa 106:ta kalastettua tonnikalatonnia vuodessa,

                           —

                           2 200 euroa vuodessa pintasiima-alusta kohti; tämä maksu vastaa 63:a kalastettua tonnikalatonnia vuodessa.

               4.

               Euroopan komissio vahvistaa viimeistään seuraavan vuoden 31 päivänä heinäkuuta kalastusmatkalta suoritettavien maksujen lopullisen tilityksen kunkin laivanvarustajan laatimien ja pyyntitietojen vahvistamisesta vastaavien jäsenvaltioiden tieteellisten laitosten, kuten IRD:n (Institut de Recherche pour le Développement), IEO:n (Instituto Español de Oceanografia) ja IPIMAR:n (Instituto de Investigação das Pescas e do Mar) varmentamien saalisilmoitusten perusteella.

               5.

               Tilitys toimitetaan samanaikaisesti Komorien toimivaltaisille viranomaisille ja laivanvarustajille.

               6.

               Laivanvarustajien on suoritettava mahdolliset lisämaksut Komorien toimivaltaisille kansallisille viranomaisille tämän luvun 1 jakson 7 kohdassa tarkoitetulle tilille viimeistään seuraavan vuoden 30 päivänä elokuuta.

               7.

               Jos lopullisessa tilityksessä vahvistettu summa on pienempi kuin tämän jakson 3 kohdassa tarkoitettu ennakko, erotusta ei kuitenkaan palauteta varustajalle.

      3   JAKSO

      Huoltoalukset

               1.

               Huoltoaluksilla on oltava Komorien lainsäädännössä vahvistettujen säännösten ja edellytysten mukainen lupa.

               2.

               Huoltoaluksille myönnetyistä luvista ei saa periä maksua. Huoltoaluksen on purjehdittava jonkin Euroopan unionin jäsenvaltion lipun alla tai kuuluttava johonkin eurooppalaiseen yhtiöön.

               3.

               Komorien toimivaltaiset viranomaiset toimittavat säännöllisesti komissiolle EU:n Mauritiuksella sijaitsevan edustuston välityksellä luettelon näistä luvista.

         II   LUKU

      KALASTUSALUEET

   Jotta Komorien vesien pienimuotoiselle kalastukselle ei aiheutettaisi vahinkoa, Euroopan unionin alukset eivät saa kalastaa 10 meripeninkulman päähän kustakin saaresta ulottuvilla vyöhykkeillä eivätkä kolmea merimailia lähempänä Komorien kalastuksesta vastaavan ministeriön sijoittamia kalaparvien kokoamiseen käytettäviä välineitä, joiden sijaintipaikat on ilmoitettu Euroopan unionin Mauritiuksella olevalle edustajalle.
   Sopimuksen 9 artiklassa tarkoitettu sekakomitea voi tarkastella uudestaan näitä määräyksiä.
   III   LUKU

      SEURANTA JA VALVONTA

      I   JAKSO

      Saaliiden kirjaamisjärjestelmä

               1.

               Kaikkien alusten, joilla on sopimuksen mukainen lupa kalastaa Komorien vesillä, on ilmoitettava saaliinsa Komorien kalastuksesta vastaavalle ministeriölle seuraavien tarkempien määräysten mukaisesti:

                           1.1

                           Eurooppalaisten alusten, joilla on lupa kalastaa Komorien vesillä, on täytettävä päivittäin IOTC:n tonnikalan kalastuspäiväkirja (lisäykset 2 ja 3) kunkin Komorien vesillä tehdyn matkan osalta. Kalastuspäiväkirja on täytettävä, vaikkei saaliita olisikaan.

                           1.2

                           IOTC:n tonnikalan kalastuspäiväkirjasta on lähetettävä jäljennökset I luvun 2 jakson 4 kohdassa mainituille tutkimuslaitoksille.

               2.

               Niiden ajanjaksojen osalta, joina alus ei ole Komorien vesillä, kalastuspäiväkirjaan on merkittävä maininta ”Komorien talousvyöhykkeen ulkopuolella”.

               3.

               Lomakkeet on täytettävä selkeästi, ja aluksen päällikön on allekirjoitettava ne.

               4.

               Jos tämän luvun määräyksiä ei noudateta, Komorien hallituksella on oikeus peruuttaa määräyksiä rikkoneen aluksen kalastuslupa, kunnes muodollisuudet on täytetty, ja soveltaa Komoreilla voimassa olevassa lainsäädännössä säädettyjä seuraamuksia. Asiasta on ilmoitettava Euroopan komissiolle.

               5.

               Ilmoitusten on sisällettävä aluksen kunkin kalastusmatkan aikana pyytämät saaliit. Ne on toimitettava Komorien kalastuksesta vastaavalle ministeriölle sähköisessä muodossa kunkin kalastusmatkan päätteeksi ja joka tapauksessa ennen kuin alus poistuu Komorien vesiltä, ja niistä on toimitettava jäljennös Euroopan komissiolle. Molemmat vastaanottajat lähettävät alukselle viipymättä sähköisessä muodossa olevat vastaanottoilmoitukset, joista ne lähettävät toisilleen jäljennökset.

               6.

               Sähköisessä muodossa tämän liitteen I luvun 2 jakson 1 kohdassa tarkoitettuna luvan vuosittaisena voimassaoloaikana toimitettujen ilmoitusten alkuperäiset paperiversiot on toimitettava Komorien kalastuksesta vastaavalle ministeriölle 45 päivän kuluessa mainitun voimassaoloajan viimeisen kalastusmatkan päättymisestä. Paperiversiosta toimitetaan samanaikaisesti jäljennös Euroopan komissiolle.

               7.

               Osapuolet pyrkivät kaikin tavoin edistämään sellaisen saalisilmoitusjärjestelmän käyttöön ottamista, joka perustuu yksinomaan tietojen sähköiseen vaihtoon, joten osapuolten on nopeasti pyrittävä korvaamaan saalisilmoitusten paperiversiot sähköisillä versioilla.

               8.

               Jos käyttöönotetussa sähköisessä saalisilmoitusjärjestelmässä ilmenee tekninen vika, saalisilmoitukset on toimitettava 5 ja 6 kohdan mukaisesti, kunnes järjestelmä toimii jälleen.

      2   JAKSO

      Saalisilmoitukset: Komorien vesille saapuminen ja niiltä poistuminen

               1.

               Euroopan unionin aluksen kalastusmatkan kestolla tarkoitetaan tässä liitteessä seuraavaa:

                           —

                           aikaa, joka kuluu Komorien vesille saapumisen ja niiltä poistumisen välillä, tai

                           —

                           aikaa, joka kuluu Komorien vesille saapumisen ja jälleenlaivauksen välillä, tai

                           —

                           aikaa, joka kuluu Komorien vesille saapumisen ja Komoreilla toteutetun saaliin purkamisen välillä.

               2.

               Eurooppalaisten alusten on ilmoitettava vähintään kolme tuntia aikaisemmin kalastuksen valvonnasta vastaaville Komorien viranomaisille aikomuksestaan saapua Komorien vesille tai poistua niiltä.

               3.

               Saapumis-/poistumisilmoituksen yhteydessä kunkin aluksen on ilmoitettava myös sijaintinsa ja aluksella olevien saaliiden määrä ja lajit. Ilmoitukset on annettava ensisijaisesti sähköisesti lisäyksessä 4 olevan mallin mukaisesti, tai jos se ei ole mahdollista, faksitse alukselle lähetettäviä vastaanottoilmoituksia vastaan. Jos laitteet eivät toimi, ilmoitukset on annettava radioitse.

               4.

               Ilman Komorien toimivaltaiselle viranomaiselle tehtyä ennakkoilmoitusta kalastamasta yllätetty alus katsotaan ilman kalastuslupaa kalastavaksi alukseksi.

               5.

               Kalastusluvan myöntämisen yhteydessä on ilmoitettava myös sähköpostiosoite, telekopio- ja puhelinnumerot sekä radioyhteystiedot.

      3   JAKSO

      Saaliiden jälleenlaivaus ja purkaminen

               1.

               Eurooppalaisten alusten, jotka haluavat jälleenlaivata tai purkaa saaliitaan Komorien vesillä, on tehtävä se Komorien satamien redillä.

                           1.1

                           Näiden alusten varustajien on annettava Komorien toimivaltaisille viranomaisille vähintään 24 tuntia aikaisemmin seuraavat tiedot:

                                       —

                                       jälleenlaivausta tai purkamista aikovien alusten nimet,

                                       —

                                       rahtialuksen nimi,

                                       —

                                       jälleenlaivattava tai purettava määrä tonneina lajeittain,

                                       —

                                       jälleenlaivaus- tai purkamispäivä,

                                       —

                                       purettujen saaliiden vastaanottaja.

               2.

               Jälleenlaivaus ja purkaminen rinnastetaan Komorien vesiltä poistumiseen. Alusten on näin ollen toimitettava Komorien toimivaltaisille viranomaisille saalisilmoitukset ja ilmoitettava, aikovatko ne jatkaa kalastusta vai poistua Komorien vesiltä.

               3.

               Muut kuin edellä olevissa kohdissa tarkoitetut saaliiden jälleenlaivaus- tai purkamistoimenpiteet ovat kiellettyjä Komorien vesillä. Tämän määräyksen rikkominen johtaa Komorien voimassa olevan lainsäädännön mukaisiin seuraamuksiin.

      4   JAKSO

      Satelliittiseuranta

   Kaikkia eurooppalaisia aluksia on ilman syrjintää seurattava muun muassa satelliittiseurantajärjestelmällä seuraavia määräyksiä noudattaen:

               1.

               Komorien kalastusalueen rajojen maantieteelliset sijainnit on ilmoitettu satelliittiseurantaa varten laivanvarustajien edustajille tai asiamiehille sekä lippuvaltioiden valvontakeskuksille.

               2.

               Osapuolet vaihtavat https-osoitteita ja valvontakeskustensa välisissä sähköisissä viesteissä käytettyjä määritelmiä koskevat tiedot 4 ja 6 kohdassa määrättyjen edellytysten mukaisesti. Nämä tiedot sisältävät mahdollisuuksien mukaan nimet, puhelin-, teleksi- ja telekopionumerot sekä sähköpostiosoitteet, joita voidaan käyttää valvontakeskusten välisissä yleisissä viesteissä.

               3.

               Aluksen maantieteellinen sijainti määritetään siten, että virheen on oltava alle 500 metriä ja luotettavuusvälin 99 prosenttia.

               4.

               Kun EU:n ja Komorien välisen sopimuksen nojalla kalastava alus, johon sovelletaan Euroopan unionin lainsäädännön mukaisesti satelliittiseurantaa, saapuu Komorien kalastusalueelle, lippuvaltion kalastuksenvalvontakeskus ilmoittaa välittömästi saapumista seuraavat sijaintiraportit Komorien kalastuksenvalvontakeskukselle vähintään kahden tunnin välein. Näitä viestejä pidetään sijaintiraportteina.

                           4.1

                           Silloin kun on vakavia todisteita siitä, että alus toimii sääntöjen vastaisesti, raportointitiheyttä voidaan muuttaa enintään 30 minuutilla.

                           4.2

                           Kalastuksenvalvontakeskuksen on toimitettava kyseiset todisteet lippuvaltion valvontakeskukselle ja Euroopan komissiolle. Toimitukseen on liitettävä raportointitiheyden muutospyyntö. Lippujäsenvaltion valvontakeskuksen on lähetettävä tiedot Komorien kalastuksenvalvontakeskukselle reaaliajassa välittömästi pyynnön saatuaan.

                           4.3

                           Komorien kalastuksenvalvontakeskus ilmoittaa tarkastusmenettelyn lopettamisesta välittömästi lippujäsenvaltion valvontakeskukselle ja Euroopan komissiolle.

                           4.4

                           Lippujäsenvaltion valvontakeskukselle ja Euroopan komissiolle on ilmoitettava kyseiseen erityispyyntöön perustuvan tarkastusmenettelyn jatkosta.

               5.

               Edellä olevassa 4 kohdassa tarkoitetut viestit toimitetaan elektronisesti https-muodossa ilman mitään lisäprotokollaa. Viestit toimitetaan reaaliajassa lisäyksessä 4 olevassa taulukossa esitetyssä muodossa.

                           5.1

                           Alus ei saa sammuttaa satelliittipaikannuslaitettaan silloin kun se toimii Komorien vesillä.

               6.

               Jos kalastusalukselle asennettu paikannuslaite ei toimi asianmukaisesti tai ei toimi lainkaan, aluksen päällikön on toimitettava ajoissa lippuvaltion valvontakeskukselle 4 kohdassa säädetyt tiedot. Tällaisessa tapauksessa on lähetettävä sijaintiraportti 4 tunnin välein niin kauan kuin alus on Komorien vesillä.

                           6.1

                           Tämän kokonaissijaintiraportin on sisällettävä kyseisen aluksen päällikön näiden neljän tunnin aikana rekisteröimät tuntikohtaiset sijainnit.

                           6.2

                           Lippuvaltion valvontakeskuksen tai aluksen itse on lähetettävä nämä viestit viipymättä Komorien kalastuksenvalvontakeskukselle.

                           6.3

                           Komorien toimivaltaiset viranomaiset voivat tarvittaessa tai epäilyttävissä tapauksissa pyytää tietystä aluksesta lisätietoja lippuvaltion valvontakeskukselta.

               7.

               Viallinen laite on korjattava tai korvattava toisella heti kun alus päättää kalastusmatkansa tai joka tapauksessa yhden kuukauden kuluessa. Tämän määräajan kuluttua umpeen kyseinen alus ei saa tehdä uutta kalastusmatkaa ennen kuin laite on korjattu tai korvattu toisella.

               8.

               Satelliittiseurantajärjestelmän ohjelmiston ja laitteiden on oltava sellaisia, ettei niihin voida kirjata tai ettei niistä voi poistaa vääriä sijaintitietoja ja ettei niiden sijaintitietoja voi väärentää. Järjestelmän on oltava täysin automaattinen ja toimintakykyinen kaikkina aikoina ympäristöoloista riippumatta. Satelliittiseurantajärjestelmän tuhoaminen, vahingoittaminen, toimintakyvyttömäksi tekeminen ja siihen kajoaminen ovat kiellettyjä.

                           8.1

                           Aluksen päällikön on erityisesti varmistettava, että

                                       —

                                       tietoja ei muuteta,

                                       —

                                       satelliittipaikannuslaitteistoon liittyvän yhden tai useamman antennin toimintaa ei estetä,

                                       —

                                       satelliittipaikannuslaitteiston sähkönsyöttö ei milloinkaan katkea,

                                       —

                                       satelliittipaikannuslaitteistoa ei poisteta alukselta tai paikasta, johon se on alun perin asennettu,

                                       —

                                       satelliittipaikannuslaitteiston korvaamisesta ilmoitetaan viipymättä Komorien toimivaltaisille viranomaisille.

                           8.2

                           Aluksen päällikkö voi joutua edellä mainittujen velvoitteiden rikkomisesta Komorien lainsäädännön ja säännösten mukaiseen vastuuseen, jos alus toimii Komorien vesillä.

               9.

               Lippuvaltioiden valvontakeskusten on seurattava alustensa liikkumista Komorien vesillä. Jos alusten seuranta ei tapahdu määrätyin edellytyksin, kalastuksenvalvontakeskukselle on ilmoitettava siitä välittömästi, ja silloin on noudatettava 6 kohdassa määrättyä menettelyä.

               10.

               Lippuvaltioiden valvontakeskusten ja Komorien kalastuksenvalvontakeskuksen on toimittava yhteistyössä näiden määräysten täytäntöönpanon varmistamiseksi. Jos Komorien kalastuksenvalvontakeskus toteaa, että lippuvaltio ei toimita 4 kohdassa määrättyjä tietoja, siitä on ilmoitettava välittömästi toiselle osapuolelle. Ilmoituksen saatuaan viimeksi mainitun on vastattava 24 tunnin kuluessa ilmoittamalla kalastuksenvalvontakeskukselle syyt tietojen toimittamatta jäämiseen sekä kohtuullinen määräaika kyseisten määräysten noudattamiseksi. Jos määräyksiä ei noudateta määräaikaan mennessä, osapuolet ratkaisevat erimielisyyden kirjallisesti tai jäljempänä 14 kohdassa säädettyä menettelyä noudattaen.

               11.

               Tässä esitettyjen määräysten mukaisesti toiselle osapuolelle toimitetut valvontaa koskevat tiedot on tarkoitettu yksinomaan Komorien viranomaisten harjoittamaan EU:n ja Komorien välisen kalastussopimuksen perusteella kalastavan Euroopan unionin laivaston valvontaan ja seurantaan. Tietoja ei missään tapauksessa saa toimittaa kolmansille osapuolille.

               12.

               Osapuolet sopivat vaihtavansa pyynnöstä satelliittiseurannassa käytettäviä laitteita koskevia tietoja sen tarkistamiseksi, että kaikki laitteet ovat täysin yhteensopivia toisen osapuolen vaatimusten kanssa tässä esitettyjen määräysten noudattamiseksi.

               13.

               Osapuolet sopivat tarkistavansa näitä määräyksiä silloin kun se on asianmukaista, erityisesti silloin kun esiintyy aluksiin liittyviä puutteita tai poikkeavuuksia. Komorien toimivaltaisen viranomaisen on ilmoitettava tällaisista tapauksista lippuvaltiolle vähintään 15 päivää ennen kokousta, jossa tarkistuksia tehdään.

               14.

               Tässä esitettyjen määräysten tulkintaa tai soveltamista koskevat riidat edellyttävät osapuolten välisiä neuvotteluja Euroopan unionin ja Komorien liiton välisen sopimuksen 9 artiklassa määrätyssä sekakomiteassa.

         IV   LUKU

      MERIMIESTEN OTTAMINEN PALVELUKSEEN

               1.

               Kunkin Euroopan unionin aluksen on otettava omalla kustannuksellaan palvelukseensa vähintään yksi komorilainen merimies kalastuskauden ajaksi Komorien vesillä.

               2.

               Laivanvarustajien on pyrittävä ottamaan palvelukseen enemmän AKT-maiden merimiehiä.

               3.

               Varustajat valitsevat miehistöönsä otettavat merimiehet vapaasti Komorien toimivaltaisen viranomaisen toimittamasta luettelosta.

               4.

               Varustajan tai hänen edustajansa on ilmoitettava Komorien toimivaltaiselle viranomaiselle asianomaiselle alukselle palvelukseen otettujen merimiesten nimet ja mainittava näiden asema miehistössä.

               5.

               Euroopan unionin aluksille otettuihin merimiehiin sovelletaan täysimääräisesti Kansainvälisen työjärjestön (ILO) julistusta työelämän perusperiaatteista ja -oikeuksista. Tämä koskee erityisesti järjestäytymisvapautta ja työntekijöiden kollektiivisen neuvotteluoikeuden tosiasiallista tunnustamista sekä syrjimättömyyttä työmarkkinoilla ja ammatin harjoittamisen yhteydessä.

               6.

               Komorilaisten merimiesten työsopimukset, joista yksi kappale annetaan sopimuksen allekirjoittajille, laaditaan laivanvarustajien edustajan/edustajien ja merimiesten ja/tai heidän ammattiyhdistystensä taikka edustajiensa välillä yhdessä Komorien toimivaltaisen viranomaisen kanssa. Nämä sopimukset takaavat merimiehille heihin sovellettavan sosiaaliturvajärjestelmän etuudet, joihin kuuluvat henki-, sairaus- ja tapaturmavakuutus.

               7.

               Varustajat maksavat AKT-maiden merimiesten palkan. Se vahvistetaan varustajien tai näiden edustajien ja merimiesten ja/tai heidän ammattiyhdistystensä taikka edustajiensa välisellä sopimuksella. AKT-maiden merimiesten palkkausehdot eivät voi kuitenkaan olla huonommat kuin ne, joita sovelletaan heidän kotimaidensa miehistöihin, eivätkä missään tapauksessa ILO:n vaatimuksia huonommat.

               8.

               Jokaisen Euroopan unionin alukselle palvelukseen otetun merimiehen on ilmoittauduttava kyseisen aluksen päällikölle hänen aiottua miehistöön tuloaan edeltävänä päivänä. Jos merimies ei ole paikalla hänen miehistöön tulolleen sovittuna päivänä ja aikana, laivanvarustaja vapautuu ilman eri toimenpiteitä velvoitteestaan ottaa kyseinen merimies miehistöön.

               9.

               Jos paikallisia merimiehiä ei oteta palvelukseen muusta kuin edellisessä kohdassa tarkoitetusta syystä, asianomaisten alusten varustajien on maksettava kultakin Komorien vesilläolopäivältä kiinteämääräinen maksu, joka on 20 euroa alukselta päivässä. Maksu on suoritettava viimeistään tässä liitteessä olevan I luvun 2 jakson 6 kohdassa vahvistetuissa määräajoissa.

               10.

               Tämä määrä käytetään paikallisten kalastuksessa toimivien merimiesten koulutukseen, ja se maksetaan Komorien viranomaisten osoittamalle tilille.

         V   LUKU

      TARKKAILIJAT

               1.

               Aluksille, joilla on tämän sopimuksen mukainen lupa kalastaa Komorien vesillä, on päästettävä kalastuksesta vastaavien Komorien viranomaisten nimeämiä tarkkailijoita seuraavien edellytysten mukaisesti.

                           1.1

                           Tonnikala-alusten on otettava alukselle kalastuksesta vastaavan Komorien ministeriön pyynnöstä tämän nimeämä tarkkailija, jonka tehtävänä on tarkastaa Komorien vesillä pyydetyt saaliit.

                           1.2

                           Komorien toimivaltaisen viranomaisen on laadittava luettelo aluksista, joille on tarkoitus lähettää tarkkailija, sekä luettelo aluksille sijoitettavista tarkkailijoista. Luettelot on pidettävä ajan tasalla. Ne on toimitettava Euroopan komissiolle heti kun ne on laadittu, ja sen jälkeen joka kolmas kuukausi, jos niitä on päivitetty.

                           1.3

                           Komorien toimivaltaisen viranomaisen on ilmoitettava asianomaisille laivanvarustajille tai heidän edustajilleen alukselle sijoitettavan tarkkailijan nimi luvan myöntämisen yhteydessä tai viimeistään 15 päivää ennen tarkkailijan suunniteltua alukselle saapumista.

               2.

               Tarkkailijan aluksella olo kestää yhden kalastusmatkan ajan. Komorien toimivaltaisten viranomaisten nimenomaisesta pyynnöstä tarkkailijan oleskelu aluksella voidaan kuitenkin jakaa useamman kalastusmatkan ajalle tietyn aluksen kalastusmatkojen keskimääräisen kestoajan mukaan. Komorien toimivaltaiset viranomaiset esittävät tämän pyynnön alukselle tulevan tarkkailijan nimeämisen yhteydessä.

               3.

               Laivanvarustaja tai hänen edustajansa ja Komorien viranomaiset sopivat yhdessä tarkkailijan alukselle ottamista koskevista edellytyksistä.

               4.

               Tarkkailijan alukselle nousu tapahtuu varustajan valitsemassa satamassa nimettyjen alusten luettelosta ilmoittamista seuraavan ensimmäisen Komorien vesillä tapahtuvan kalastusmatkan alussa.

               5.

               Kyseisten varustajien on ilmoitettava kahden viikon kuluessa ja kymmenen päivää edeltäkäsin tarkkailijoiden alukselle nousemista varten suunnitellut päivämäärät ja Komorien satamat.

               6.

               Jos tarkkailija nousee alukselle muussa kuin kotimaassaan, varustajan on vastattava tarkkailijan matkakuluista. Jos alus poistuu Komorien vesiltä komorilaisen tarkkailijan ollessa aluksella, on kaikin keinoin pyrittävä varmistamaan tarkkailijan paluu Komoreille niin pian kuin mahdollista varustajan kustannuksella.

               7.

               Jos tarkkailija ei saavu sovittuun paikkaan sovittuna aikana tai sitä seuraavien kahdentoista tunnin kuluessa, varustaja vapautuu ilman eri toimenpiteitä velvollisuudestaan ottaa kyseinen tarkkailija alukselle.

               8.

               Tarkkailijaa on kohdeltava kuten aluksen päällystöä. Hänen tehtävänään on:

                           8.1

                           tehdä havaintoja alusten kalastustoiminnasta;

                           8.2

                           tarkistaa kalastusta harjoittavien alusten sijainti;

                           8.3

                           laatia luettelo käytetyistä pyydyksistä;

                           8.4

                           tarkastaa Komorien vesillä pyydettyjä saaliita koskevat tiedot kalastuspäiväkirjasta;

                           8.5

                           tarkastaa sivusaaliiden prosenttiosuudet ja tehdä arvio kaupan pidettävien kala-, äyriäis- ja pääjalkaislajien poisheitetyistä määristä;

                           8.6

                           ilmoittaa radioteitse kalastustiedot, mukaan luettuna aluksella olevien pääasiallisten ja sivusaaliiden määrä.

               9.

               Aluksen päällikön on huolehdittava kaikin hänen vastuulleen kuuluvin tavoin tarkkailijan fyysisestä ja henkisestä turvallisuudesta tämän suorittaessa tehtäviään.

               10

               Tarkkailijalla on oltava käytettävissään kaikki hänen tehtäviensä suorittamiseksi tarvittavat keinot. Aluksen päällikön on annettava hänen käyttöönsä tehtävän suorittamiseen tarvittavat viestintävälineet, kalastustoimintaan suoraan liittyvät asiakirjat eli kalastuspäiväkirja ja lokikirja sekä mahdollistettava pääsy aluksen eri osiin tehtävien helpottamiseksi.

               11.

               Aluksella olonsa aikana tarkkailijan on:

                           11.1

                           kaikin mahdollisin tavoin huolehdittava siitä, ettei hänen alukseen tulonsa ja siellä olonsa keskeytä tai haittaa kalastustoimintaa;

                           11.2

                           kunnioitettava aluksella olevia varusteita ja laitteistoja sekä aluksen kaikkien asiakirjojen luottamuksellisuutta.

               12.

               Tarkkailujakson lopussa ennen alukselta poistumista tarkkailija laatii toimintakertomuksen, joka toimitetaan Komorien toimivaltaisille viranomaisille ja jonka jäljennös toimitetaan Euroopan komissiolle. Hän allekirjoittaa sen aluksen päällikön läsnä ollessa; tämä voi lisätä tai pyytää lisäämään siihen kaikki tarpeellisina pitämänsä huomiot, jotka hän vahvistaa allekirjoituksellaan. Tieteellinen tarkkailija antaa aluksen päällikölle jäljennöksen kertomuksesta poistuessaan alukselta.

               13.

               Tarkkailijoille järjestetään aluksella olevien mahdollisuuksien mukaan laivanvarustajan kustannuksella samantasoinen ruokailu ja majoitus kuin päällystölle.

               14.

               Tarkkailijan palkasta ja sosiaalimaksuista huolehtivat Komorien toimivaltaiset viranomaiset.

         VI   LUKU

      VALVONTA

   Eurooppalaisten kalastusalusten on noudatettava Intian valtameren tonnikalatoimikunnan (IOTC) vahvistamia, pyydyksiä ja niiden teknisiä määritelmiä koskevia toimenpiteitä ja suosituksia sekä kaikkia muita niiden kalastustoimintaan sovellettavia teknisiä toimenpiteitä.
   1.   Alusluettelo

               1.1

               Euroopan unioni pitää ajan tasalla olevaa luetteloa aluksista, joille on myönnetty tämän pöytäkirjan määräysten mukainen kalastuslupa. Luettelo annetaan tiedoksi kalastuksen valvonnasta vastaaville Komorien viranomaisille heti kun se on laadittu, ja sen jälkeen aina kun sitä päivitetään.

               1.2

               Euroopan unionin alukset voidaan merkitä edellisessä kohdassa mainittuun luetteloon, kun on saatu ilmoitus tämän liitteen I luvun 2 jakson 3 kohdassa tarkoitetun ennakkomaksun maksamisesta. Laivanvarustaja voi tällöin saada jäljennöksen tästä luettelosta, jota on säilytettävä aluksella kalastusluvan asemasta, kunnes kalastuslupa myönnetään.

         2.   Valvontamenettely

               2.1

               Komorien vesillä kalastavien Euroopan unionin alusten päälliköiden on sallittava kalastustoiminnan tarkastamisesta ja valvonnasta vastaavien Komorien virkamiesten alukselle pääsy ja helpotettava näiden tehtävien suorittamista.

               2.2

               Näiden viranomaisten läsnäolo aluksella ei saa kestää kauempaa kuin on tarpeen heidän tehtäviensä suorittamiseksi.

               2.3

               Tarkastuksen jälkeen aluksen päällikölle annetaan tarkastuskertomuksen jäljennös.

               2.4

               Tarkastusmenettelyjen turvallisuuden parantamiseksi alus on pysäytettävä siten, että tarkastusalus ja tarkastajat on mahdollista tunnistaa Komorien toimivaltaisiksi viranomaisiksi, sanotun kuitenkaan rajoittamatta Komorien lainsäädännön soveltamista.

               2.5

               Saaliin purkamista tai jälleenlaivausta Komorien satamassa harjoittavien eurooppalaisten alusten päälliköiden on sallittava Komorien tarkastajien toiminta ja helpotettava sitä.

         VII   LUKU

      ALUKSEN PYSÄYTTÄMINEN

   1.   Aluksen pysäyttäminen

               1.1

               Komorien toimivaltaisten viranomaisten on annettava Euroopan komissiolle ja lippuvaltiolle 24 työtunnin kuluessa tieto jokaisesta eurooppalaisesta aluksesta, joka on pysäytetty ja johon on sovellettu seuraamuksia Komorien vesillä.

               1.2

               Euroopan komissiolle on samanaikaisesti toimitettava lyhyt selvitys pysäyttämiseen johtaneista olosuhteista ja syistä.

         2.   Aluksen pysäyttämistä koskeva selvitys

               2.1

               Aluksen päällikön on allekirjoitettava Komorien toimivaltaisen viranomaisen laatima selvitys.

               2.2

               Tämä allekirjoitus ei aiheuta muutoksia aluksen päällikön oikeuksiin ja puolustuskeinoihin, joihin hän voi vedota sen rikkomuksen osalta, josta häntä epäillään.

               2.3

               Päällikön on ohjattava aluksensa Komorien viranomaisten osoittamaan satamaan. Jos kyseessä on vähäinen rikkomus, Komorien toimivaltainen viranomainen voi antaa pysäytetylle alukselle luvan jatkaa kalastustoimintaa.

         3.   Sovittelukokous aluksen pysäyttämisen yhteydessä

               3.1

               Oletettua rikkomusta koskevien todisteiden säilyttämiseksi tarkoitettuja toimenpiteitä lukuun ottamatta mitään aluksen päällikköä, miehistöä, lastia tai laitteita koskevia toimenpiteitä ei saa toteuttaa ennen kuin yhden työpäivän kuluessa edellä tarkoitettujen tietojen vastaanottamisesta on järjestetty Euroopan komission ja Komorien toimivaltaisten viranomaisten välinen sovittelukokous, johon voi myös osallistua kyseisen jäsenvaltion edustaja.

               3.2

               Tässä kokouksessa osapuolet luovuttavat toisilleen kaikki asiakirjat ja tiedot, joista voi olla hyötyä tilanteeseen johtaneiden seikkojen selvittämisessä. Varustamolle tai tämän edustajalle on ilmoitettava kokouksen tuloksista sekä kaikista pysäyttämisen mahdollisesti aiheuttamista toimenpiteistä.

         4.   Pysäyttämisen selvittäminen

               4.1

               Ennen mahdollisen oikeudellisen menettelyn aloittamista oletettu rikkomus on pyrittävä sovittamaan sovittelumenettelyllä. Tämä menettely päättyy viimeistään kolmantena työpäivänä pysäyttämisestä.

               4.2

               Sovittelumenettelyä käytettäessä tapauksessa sovellettavan sakon suuruus määritellään Komorien lainsäädännön mukaisesti. Tämä määrä olisi kirjattava asiakirjaan, joka on allekirjoitettava ja lähetettävä Euroopan komissiolle ja lippuvaltiolle.

               4.3

               Jos asiaa ei ole saatu ratkaistua sovittelumenettelyllä ja jos se viedään toimivaltaisen oikeusviranomaisen käsiteltäväksi, varustajan on asetettava Komorien toimivaltaisten viranomaisten osoittamaan pankkiin vakuus, jonka määrä vahvistetaan ottaen huomioon pysäytyksestä aiheutuneet kustannukset, sakkojen määrä ja korjaukset, jotka rikkomisesta vastuussa olevien on hoidettava.

               4.4

               Vakuutta ei voi peruuttaa ennen kuin oikeuskäsittely on päättynyt. Vakuus vapautetaan heti, kun oikeuskäsittely päättyy ilman, että aluksen päällikköä tuomitaan. Jos päällikkö tuomitaan sakkoon, joka on määrältään vakuutta pienempi, Komorien toimivaltaiset viranomaiset vapauttavat jäännöksen.

               4.5

               Alus päästetään lähtemään, ja se ja sen miehistö saavat poistua satamasta:

                           —

                           heti kun sovittelumenettelystä johtuvat velvoitteet on täytetty, tai

                           —

                           oikeuskäsittelyn ollessa kesken, heti kun edellä olevassa 4.3 kohdassa tarkoitettu vakuus on asetettu ja Komorien toimivaltaiset viranomaiset ovat hyväksyneet sen.


Avis juridique important

|

31991D0384

91/384/ETY: Neuvoston päätös, tehty 22 päivänä heinäkuuta 1991, keskipitkän aikavälin rahoitustuen myöntämisestä Romanialle

Virallinen lehti nro L 208 , 30/07/1991 s. 0064 - 0065 Suomenk. erityispainos Alue 11 Nide 17 s. 0051  Ruotsink. erityispainos Alue 11 Nide 17 s. 0051

NEUVOSTON PÄÄTÖS,tehty 22 päivänä heinäkuuta 1991,keskipitkän aikavälin rahoitustuen myöntämisestä Romanialle (91/384/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 235 artiklan,ottaa huomioon komission ehdotuksen(1), jonka komissio on tehnyt neuvoteltuaan raha-asiain komitean kanssa,ottaa huomioon Euroopan parlamentin lausunnon(2),sekä katsoo, ettäRomania on panemassa toimeen syvällisiä poliittisia ja taloudellisia uudistuksia ja on päättänyt ottaa mallikseen markkinatalouden,mainitut uudistukset ovat jo toteutumassa, ja yhteisön niihin antama rahoitustuki on omiaan lujittamaan keskinäistä luottamusta ja lähentämään Romaniaa yhteisöön,katsoo, että kansainvälisen tilanteen kehityksen vuoksi Romanian kansantalous on syvässä lamassa ja joutuu kohtaamaan ulkoa tulevia vastuksia, jotka uhkaavat heikentää vakavasti maan maksutasetta ja muutenkin riittämättömiä varoja,Romanian viranomaiset ovat pyytäneet rahoitustukea kansainväliseltä valuuttarahastolta (IMF), 24 teollisuusmaan ryhmältä sekä yhteisöltä; vielä IMF:n ja Maailmanpankin mahdollisesti maksaman tuen jälkeen tarvitaan vuonna 1991 vielä noin 750 miljoonaa ecua, jotta saadaan estetyksi Romanian varojen uusi ehtyminen ja tuonnin supistuminen edelleen, mikä saattaisi vakavasti vaarantaa hallituksen uudistusponnistelujen pohjana olevien tavoitteiden toteutumisen,komissio on 24 maan ryhmän myöntämän tuen koordinoijana kehottanut ryhmään kuuluvia ja myös muita kolmansia maita antamaan keskipitkän aikavälin rahoitustukea Romanialle,yhteisön keskipitkän aikavälin lainananto Romanialle on omiaan tukemaan maan maksutasetta ja lujittamaan sen varoja,kysymys Euroopan yhteisöjen yleistalousarviossa myönnettyihin vakuuksiin liittyvistä riskeistä tutkitaan uusittaessa vuonna 1992 toimielinten välistä sopimusta talousarviota koskevasta kurinalaisuudesta ja talousarviomenettelyn parantamisesta,komissio huolehtii yhteisön lainasta, japerustamissopimuksessa ei edellytetä tämän päätöksen tekemiseksi muita kuin 235 artiklassa mainittuja toimivaltuuksia,ON PÄÄTTÄNYT SEURAAVAA:1 artikla 1. Yhteisö myöntää Romanialle pääomaltaan enintään 375 miljoonan ecun suuruisen keskipitkän aikavälin lainan enintään seitsemäksi vuodeksi tukeakseen maan maksutasetta ja vahvistaakseen sen varoja.2. Tätä varten komissiolla on valtuudet ottaa yhteisön nimissä lainaksi tarvittavat varat, jotka annetaan lainana Romanian käyttöön.3. Komissio huolehtii lainasta läheisessä yhteistyössä raha-asiain komitean kanssa kansainvälisen valuuttarahaston (IMF) ja Romanian keskenään tekemien sopimusten kanssa yhtenevällä tavalla.2 artikla 1. Komissiolla on valtuudet neuvotella raha-asiain komiteaa kuultuaan Romanian viranomaisten kanssa lainaan liittyvät talouspoliittiset ehdot. Ehtojen on vastattava jokaista 1 artiklan 3 kohdassa tarkoitettua sopimusta sekä 24 maan ryhmän tekemiä sopimuksia.2. Komissio tarkistaa yhteistyössä raha-asiain komitean kanssa ja läheisessä yhteistoiminnassa 24 maan ryhmän ja IMF:n kanssa säännöllisin väliajoin, että Romanian talouspolitiikka vastaa lainan tavoitteita ja että lainan ehdot täyttyvät.3 artikla 1. Laina annetaan Romanian käyttöön kahtena eränä. Ensimmäinen erä maksetaan, kun Romanian ja IMF:n välillä on tehty stand-by-sopimus, ja toinen erä aikaisintaan vuoden 1991 neljännellä vuosineljänneksellä, jollei 2 artiklan 2 kohdasta muuta johdu.2. Varat maksetaan Romanian valtionpankkiin.4 artikla 1. Edellä 1 artiklassa tarkoitettuja otto- ja antolainaustoimia toteutettaessa käytetään samaa arvopäivää, eikä niistä saa aiheutua yhteisölle eräpäivän muuttumisia, vaihtokurssi- tai korkoprosenttiriskejä eikä mitään muutakaan kaupallista riskiä.2. Komissio toteuttaa Romanian pyynnöstä tarvittavat toimenpiteet erityisen lausekkeen sisällyttämiseksi lainaehtoihin siltä varalta, että laina maksetaan takaisin ennen määräaikaa, ja varmistaa, että lauseketta voidaan soveltaa.3. Romanian hakemuksesta, ja jos olot sallivat alentaa lainojen korkoa, komissio voi jälleenrahoittaa alunperin ottamansa lainat tai osan niistä tai muuttaa vastaavia rahoitusehtoja. Jälleenrahoitus- tai muutostoimet on toteutettava 1 kohdassa säädetyin edellytyksin, eivätkä ne saa johtaa kyseisten lainojen keskimääräisen laina-ajan pidentymiseen eivätkä lisätä senhetkisen vaihtokurssin mukaan ilmaistua, toimien toteutuspäivänä vielä maksamatta olevaa pääomamäärää.4. Romania on velvollinen maksamaan kaikki kulut, joita yhteisölle aiheutuu tässä päätöksessä tarkoitetun toimen loppuunsaattamisesta ja täytäntöönpanosta.5. Raha-asiain komitealle ilmoitetaan 2 ja 3 kohdassa tarkoitettujen toimien edistymisestä vähintään kerran vuodessa.5 artikla Komissio toimittaa vähintään kerran vuodessa Euroopan parlamentille sekä neuvostolle kertomuksen, joka sisältää arvion tämän päätöksen täytäntöönpanosta.Tehty Brysselissä 22 päivänä heinäkuuta 1991.Neuvoston puolestaPuheenjohtajaP. DANKERT(1) EYVL N:o C 121, 7.5.1991, s. 5(2) EYVL N:o C 158, 17.6.1991


title: 2005/794/EY: Neuvoston päätös, tehty 20 päivänä syyskuuta 2005, Euroopan yhteisön ja Tanskan kuningaskunnan välisen oikeudenkäynti- ja muiden asiakirjojen tiedoksiannosta siviili- tai kauppaoikeudellisissa asioissa tehdyn sopimuksen allekirjoittamisesta yhteisön puolesta

text:
               17.11.2005

               FI

               Euroopan unionin virallinen lehti

               L 300/53

         NEUVOSTON PÄÄTÖS,
   tehty 20 päivänä syyskuuta 2005,
   Euroopan yhteisön ja Tanskan kuningaskunnan välisen oikeudenkäynti- ja muiden asiakirjojen tiedoksiannosta siviili- tai kauppaoikeudellisissa asioissa tehdyn sopimuksen allekirjoittamisesta yhteisön puolesta
   (2005/794/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 61 artiklan c kohdan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti oikeudenkäynti- ja muiden asiakirjojen tiedoksiannosta jäsenvaltioissa siviili- ja kauppaoikeudellisissa asioissa 29 päivänä toukokuuta 2000 annetun neuvoston asetuksen (EY) N:o 1348/2000 (1) säännökset eivät sido Tanskaa eikä niitä sovelleta Tanskassa.

               (2)

               Neuvosto teki 8 päivänä toukokuuta 2003 päätöksen, jolla se valtuutti poikkeuksellisesti komission neuvottelemaan Euroopan yhteisön ja Tanskan kuningaskunnan välisen sopimuksen, jolla edellä mainitun asetuksen säännökset ulotetaan koskemaan Tanskaa.

               (3)

               Komissio on neuvotellut tällaisen sopimuksen yhteisön puolesta Tanskan kuningaskunnan kanssa.

               (4)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemaa koskevan pöytäkirjan 3 artiklan mukaisesti Yhdistynyt kuningaskunta ja Irlanti osallistuvat tämän päätöksen tekemiseen ja soveltamiseen.

               (5)

               Edellä mainitun Tanskan asemaa koskevan pöytäkirjan 1 ja 2 artiklan mukaisesti Tanska ei osallistu tämän päätöksen tekemiseen eikä se sido Tanskaa eikä sitä sovelleta Tanskaan.

               (6)

               Sopimus, joka on parafoitu Brysselissä 17 päivänä tammikuuta 2005, olisi allekirjoitettava,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Tanskan kuningaskunnan välinen oikeudenkäynti- ja muiden asiakirjojen tiedoksiannosta siviili- tai kauppaoikeudellisissa asioissa tehdyn sopimuksen allekirjoittaminen edellyttäen, että se tehdään.
   Sopimuksen teksti on tämän päätöksen liitteenä.
   2 artikla
   Neuvoston puheenjohtajalla on valtuudet nimetä yksi tai useampi henkilö, jolla on oikeus allekirjoittaa sopimus yhteisön puolesta edellyttäen, että se tehdään.

      Tehty Brysselissä 20 päivänä syyskuuta 2005.

            Neuvoston puolesta

            Puheenjohtaja

         M. BECKETT

      (1)  EYVL L 160, 30.6.2000, s. 37.
    ---documentbreak---

               17.11.2005

               FI

               Euroopan unionin virallinen lehti

               L 300/55

         Euroopan yhteisön ja Tanskan kuningaskunnan välinen
   SOPIMUS
   oikeudenkäynti- ja muiden asiakirjojen tiedoksiannosta siviili- ja kauppaoikeudellisissa asioissa
   EUROOPAN YHTEISÖ, jäljempänä ’yhteisö’, ja
   TANSKAN KUNINGASKUNTA, jäljempänä ’Tanska’, jotka
   HALUAVAT parantaa ja nopeuttaa oikeudenkäynti- ja muiden asiakirjojen toimittamista Tanskan ja muiden jäsenvaltioiden välillä siviili- ja kauppaoikeudellisissa asioissa,
   KATSOVAT, että tätä tarkoittavan toimittamisen on tapahduttava suoraan sopimuspuolten nimeämien paikallisten yksiköiden välityksellä,
   KATSOVAT, että nopean asiakirjojen toimittamisen tavoite oikeuttaa käyttämään mitä tahansa asianmukaisia keinoja, kunhan tiettyjä, saadun asiakirjan luettavuuteen ja tarkkuuteen liittyviä edellytyksiä noudatetaan,
   KATSOVAT, että asiakirjojen toimittamisen varmuus edellyttää, että asiakirjan mukana lähetetään esitäytetty lomake, joka on täydennettävä sen maan kielellä, jossa tiedoksianto tapahtuu, tai jollakin toisella kielellä, jonka vastaanottava valtio hyväksyy,
   KATSOVAT, että tämän sopimuksen tehokkuuden varmistamiseksi asiakirjojen tiedoksiannosta olisi voitava kieltäytyä vain poikkeustilanteissa,
   KATSOVAT, että Euroopan unionin neuvoston 26 päivänä toukokuuta 1997 antamalla säädöksellä (1) tekemä yleissopimus oikeudenkäynti- ja muiden asiakirjojen tiedoksiannosta Euroopan unionin jäsenvaltioissa siviili- tai kauppaoikeudellisissa asioissa ei ole tullut voimaan ja että olisi varmistettava yleissopimuksen tekemistä koskevissa neuvotteluissa saavutettujen tulosten jatkuvuus,
   KATSOVAT, että yleissopimuksen olennainen sisältö toistetaan oikeudenkäynti- ja muiden asiakirjojen tiedoksiannosta jäsenvaltioissa siviili- ja kauppaoikeudellisissa asioissa 29 päivänä toukokuuta 2000 annetussa neuvoston asetuksessa (EY) N:o 1348/2000 (2) (’asiakirjojen tiedoksiantoa koskeva asetus’),
   VIITTAAVAT Euroopan unionista tehtyyn sopimukseen ja Euroopan yhteisön perustamissopimukseen liitettyyn, Tanskan asemasta tehtyyn pöytäkirjaan, jäljempänä ’Tanskan asemasta tehty pöytäkirja’, jonka mukaan asiakirjojen tiedoksiantoa koskeva asetus ei sido Tanskaa eikä sitä sovelleta Tanskassa,
   HALUAVAT, että asiakirjojen tiedoksiantoa koskevan asetuksen säännöksiä, asetukseen myöhemmin tehtäviä muutoksia ja siihen liittyviä täytäntöönpanotoimenpiteitä olisi kansainvälisen oikeuden mukaisesti sovellettava yhteisön ja Tanskan välisiin suhteisiin, koska Tanska on jäsenvaltio, jolla on erityisasema suhteessa Euroopan yhteisön perustamissopimuksen IV osastoon,
   KOROSTAVAT, että yhteisön ja Tanskan välillä on tärkeää sovittaa asianmukaisella tavalla yhteen sellaisten kansainvälisten sopimusten neuvottelemista ja tekemistä, jotka saattavat vaikuttaa asiakirjojen tiedoksiantoa koskevan asetuksen soveltamisalaan tai muuttaa sitä,
   KOROSTAVAT, että Tanskan olisi pyrittävä liittymään sellaisiin kansainvälisiin sopimuksiin, joissa yhteisö on osapuolena ja joiden osalta Tanskan osallistuminen on tarpeen asiakirjojen tiedoksiantoa koskevan asetuksen ja tämän sopimuksen johdonmukaisen soveltamisen vuoksi,
   TOTEAVAT, että Euroopan yhteisöjen tuomioistuimella olisi oltava toimivalta varmistaa tämän sopimuksen sekä asiakirjojen tiedoksiantoa koskevan asetuksen säännösten ja tähän sopimukseen kuuluvien yhteisön täytäntöönpanotoimenpiteiden yhdenmukainen soveltaminen ja tulkinta,
   VIITTAAVAT Euroopan yhteisöjen tuomioistuimelle Euroopan yhteisön perustamissopimuksen 68 artiklan 1 kohdassa osoitettuun toimivaltaan ratkaista ennakkoratkaisukysymykset, jotka koskevat yhteisön toimielinten perustamissopimuksen IV osaston nojalla antamien säädösten pätevyyttä ja tulkintaa ja myös tämän sopimuksen pätevyyttä ja tulkintaa, sekä siihen, että tämä määräys ei Tanskan asemasta tehdyn pöytäkirjan nojalla sido Tanskaa eikä sitä sovelleta Tanskassa,
   KATSOVAT, että Euroopan yhteisöjen tuomioistuimella olisi samoin edellytyksin oltava toimivalta ratkaista Tanskan tuomioistuinten esittämiä, tämän sopimuksen pätevyyttä ja tulkintaa koskevia ennakkoratkaisukysymyksiä ja että Tanskan tuomioistuinten olisi tämän vuoksi voitava esittää asiakirjojen tiedoksiantoa koskevan asetuksen ja sen täytäntöönpanotoimenpiteiden tulkintaa koskevia ennakkoratkaisukysymyksiä samoin edellytyksin kuin muiden jäsenvaltioiden tuomioistuimet,
   VIITTAAVAT määräykseen, jonka mukaan Euroopan unionin neuvosto, Euroopan komissio ja jäsenvaltiot voivat Euroopan yhteisön perustamissopimuksen 68 artiklan 3 kohdan nojalla pyytää Euroopan yhteisöjen tuomioistuimelta ratkaisua perustamissopimuksen IV osastoon perustuvan, yhteisön toimielinten antaman säädöksen ja myös tämän sopimuksen tulkinnasta, sekä siihen, että tämä määräys ei Tanskan asemasta tehdyn pöytäkirjan nojalla sido Tanskaa eikä sitä sovelleta Tanskaan,
   KATSOVAT, että Tanskalle olisi myönnettävä mahdollisuus pyytää Euroopan yhteisöjen tuomioistuimelta ratkaisua tämän sopimuksen tulkintaa koskevista kysymyksistä samoin edellytyksin kuin muut jäsenvaltiot voivat pyytää Euroopan yhteisöjen tuomioistuimelta ratkaisua asiakirjojen tiedoksiantoa koskevaa asetusta ja sen täytäntöönpanotoimenpiteitä koskevista kysymyksistä,
   KOROSTAVAT, että Tanskan lain mukaan Tanskan tuomioistuinten olisi tätä sopimusta sekä asiakirjojen tiedoksiantoa koskevan asetuksen säännöksiä ja tähän sopimukseen kuuluvia yhteisön täytäntöönpanotoimenpiteitä tulkitessaan otettava asianmukaisella tavalla huomioon Euroopan yhteisöjen tuomioistuimen ja Euroopan yhteisöjen jäsenvaltioiden tuomioistuinten oikeuskäytäntöön sisältyvät ennakkoratkaisut, jotka koskevat asetuksen säännöksiä ja sen täytäntöönpanoa koskevia yhteisön toimenpiteitä,
   KATSOVAT, että olisi voitava pyytää Euroopan yhteisöjen tuomioistuinta ratkaisemaan kysymyksiä, jotka liittyvät tämän sopimuksen mukaisten velvoitteiden noudattamiseen, niiden Euroopan yhteisön perustamissopimuksen määräysten nojalla, jotka koskevat tuomioistuimessa käytäviä menettelyjä,
   SEKÄ KATSOVAT, että tämä sopimus sitoo jäsenvaltioita Euroopan yhteisön perustamissopimuksen 300 artiklan 7 kohdan nojalla; sen vuoksi on aiheellista, että jos jokin jäsenvaltio ei noudata sopimusta, Tanskan olisi voitava tehdä asiasta kantelu komissiolle, joka toimii perussopimusten valvojana,
   OVAT SOPINEET SEURAAVAA:
   1 artikla
   Tavoite
   1.   Tämän sopimuksen tavoitteena on soveltaa asiakirjojen tiedoksiantoa koskevan asetuksen säännöksiä ja sen täytäntöönpanotoimenpiteitä yhteisön ja Tanskan välisiin suhteisiin tämän sopimuksen 2 artiklan 1 kohdan mukaisesti.
   2.   Sopimuspuolten tavoitteena on, että asiakirjojen tiedoksiantoa koskevan asetuksen säännöksiä ja sen täytäntöönpanotoimenpiteitä sovelletaan ja tulkitaan yhdenmukaisesti kaikissa jäsenvaltioissa.
   3.   Tämän sopimuksen 3 artiklan 1 kohdan, 4 artiklan 1 kohdan ja 5 artiklan 1 kohdan määräykset perustuvat Tanskan asemasta tehtyyn pöytäkirjaan.
   2 artikla
   Asiakirjojen tiedoksiantoa koskeva yhteistyö
   1.   Tähän sopimukseen liitetyn ja siihen osana kuuluvan asiakirjojen tiedoksiantoa koskevan asetuksen säännöksiä ja sen täytäntöönpanotoimenpiteitä, jotka on annettu asetuksen 17 artiklan nojalla ja jotka Tanska panee tämän sopimuksen voimaantulon jälkeen annettavien täytäntöönpanotoimenpiteiden osalta täytäntöön tämän sopimuksen 4 artiklassa tarkoitetulla tavalla, ja jäsenvaltioiden asetuksen 23 artiklan mukaisesti toimittamia tietoja sovelletaan yhteisön ja Tanskan välisissä suhteissa kansainvälisen oikeuden mukaisesti.
   2.   Asetuksen 25 artiklassa tarkoitetun voimaantulopäivän sijasta sovelletaan tämän sopimuksen voimaantulopäivää.
   3 artikla
   Muutokset asiakirjojen tiedoksiantoa koskevaan asetukseen
   1.   Tanska ei osallistu asiakirjojen tiedoksiantoa koskevan asetuksen muutosten antamiseen eivätkä nämä muutokset sido Tanskaa eikä niitä sovelleta Tanskassa.
   2.   Kun asetusta muutetaan, Tanska ilmoittaa komissiolle, aikooko se panna muutosten sisällön täytäntöön vai ei. Ilmoitus on annettava samaan aikaan kun muutokset hyväksytään tai 30 päivän kuluessa sen jälkeen.
   3.   Jos Tanska päättää panna täytäntöön muutosten sisällön, ilmoituksessa on todettava, voidaanko täytäntöönpanosta päättää hallinnollisesti vai vaatiiko se parlamentin hyväksymisen.
   4.   Jos ilmoituksessa todetaan, että täytäntöönpanosta voidaan päättää hallinnollisesti, ilmoituksessa on lisäksi todettava, että tarvittavat hallinnolliset toimenpiteet tulevat voimaan samana päivänä kuin asetuksen muutokset tai että ne ovat tulleet voimaan ilmoittamispäivänä, sen mukaan kumpi päivämäärä on myöhempi.
   5.   Jos ilmoituksessa todetaan, että täytäntöönpano edellyttää Tanskassa parlamentin hyväksymisen, sovelletaan seuraavia sääntöjä:

               a)

               Tanskan lainsäädäntötoimenpiteet tulevat voimaan samana päivänä kuin asetuksen muutokset tai kuuden kuukauden kuluessa ilmoituksesta, sen mukaan kumpi päivämäärä on myöhempi;

               b)

               Tanska ilmoittaa komissiolle päivämäärän, jolloin täytäntöönpanoon liittyvät lainsäädäntötoimet tulevat voimaan.

         6.   Tanskan ilmoitus siitä, että muutosten sisältö on pantu täytäntöön Tanskassa 4 tai 5 kohdan mukaisesti, luo Tanskan ja yhteisön välille kansainvälisen oikeuden mukaisia keskinäisiä velvoitteita. Asetuksen muutoksia pidetään tällöin muutoksina tähän sopimukseen ja ne katsotaan liitetyiksi tähän sopimukseen.
   7.   Siinä tapauksessa, että

               a)

               Tanska ilmoittaa, että se on päättänyt olla soveltamatta muutosten sisältöä; tai

               b)

               Tanska ei anna ilmoitusta 2 kohdassa asetetun 30 päivän määräajan kuluessa; tai

               c)

               Tanskassa annetut lainsäädäntötoimenpiteet eivät tule voimaan 5 kohdassa asetetun määräajan kuluessa,

         tämän sopimuksen voimassaolon katsotaan päättyvän, paitsi jos osapuolet päättävät toisin 90 päivän kuluessa tai, c alakohdassa tarkoitetussa tilanteessa, jos Tanskassa annetut lainsäädäntötoimenpiteet tulevat voimaan saman määräajan kuluessa. Sopimuksen voimassaolon päättyminen tulee voimaan kolmen kuukauden kuluttua mainitun 90 päivän ajanjakson päättymisestä.
   8.   Tämä ei vaikuta pyyntöihin, jotka on toimitettu ennen 7 kohdassa tarkoitettua sopimuksen voimassaolon päättymistä.
   4 artikla
   Täytäntöönpanotoimenpiteet
   1.   Tanska ei osallistu asiakirjojen tiedoksiantoa koskevan asetuksen 18 artiklassa tarkoitetun komitean lausuntojen antamiseen. Asetuksen 17 artiklan nojalla hyväksytyt täytäntöönpanotoimenpiteet eivät sido Tanskaa eikä niitä sovelleta Tanskassa.
   2.   Kun täytäntöönpanotoimenpiteitä annetaan asetuksen 17 artiklan nojalla, ne annetaan tiedoksi Tanskalle. Tanska ilmoittaa komissiolle, aikooko se panna täytäntöönpanotoimenpiteiden sisällön täytäntöön vai ei. Ilmoitus on annettava heti täytäntöönpanotoimenpiteiden vastaanottamisen jälkeen tai viimeistään 30 päivän kuluessa siitä.
   3.   Ilmoituksessa on todettava, että tarvittavat hallinnolliset toimenpiteet tulevat voimaan Tanskassa samana päivänä kuin täytäntöönpanotoimenpiteet tai että ne ovat tulleet voimaan ilmoittamispäivänä, sen mukaan kumpi päivämäärä on myöhempi.
   4.   Tanskan ilmoitus siitä, että täytäntöönpanotoimenpiteiden sisältö on pantu täytäntöön Tanskassa, luo Tanskan ja yhteisön välille kansainvälisen oikeuden mukaisia keskinäisiä velvoitteita. Täytäntöönpanotoimenpiteitä pidetään tällöin osana tätä sopimusta.
   5.   Siinä tapauksessa, että

               a)

               Tanska ilmoittaa, että se on päättänyt olla soveltamatta täytäntöönpanotoimenpiteiden sisältöä; tai

               b)

               Tanska ei anna ilmoitusta 2 kohdassa asetetun 30 päivän määräajan kuluessa,

         tämän sopimuksen voimassaolon katsotaan päättyvän, paitsi jos osapuolet päättävät toisin 90 päivän kuluessa. Sopimuksen voimassaolon päättyminen tulee voimaan kolmen kuukauden kuluttua mainitun 90 päivän ajanjakson päättymisestä.
   6.   Tämä ei vaikuta pyyntöihin, jotka on toimitettu ennen 5 kohdassa tarkoitettua sopimuksen voimassaolon päättymistä.
   7.   Jos täytäntöönpano edellyttää poikkeuksellisesti parlamentin hyväksyntää Tanskassa, tämä on mainittava 2 kohdan mukaan tehtävässä Tanskan ilmoituksessa, ja tällöin sovelletaan 3 artiklan 5–8 kohdan määräyksiä.
   8.   Tanskan on ilmoitettava komissiolle asiakirjojen tiedoksiantoa koskevan asetuksen 2, 3, 4, 9, 10, 13, 14 ja 15 artiklassa, 17 artiklan a kohdassa ja 19 artiklassa tarkoitetut tiedot. Komissio julkaisee nämä tiedot yhdessä muita jäsenvaltioita koskevien asianomaisten tietojen kanssa. Mainitun asetuksen 17 artiklan mukaisesti laadittaviin käsikirjaan ja luetteloon on lisättävä Tanskaa koskevat tiedot.
   5 artikla
   Asiakirjojen tiedoksiantoa koskevaan asetukseen vaikuttavat kansainväliset sopimukset
   1.   Kansainväliset sopimukset, joihin yhteisö liittyy käyttäessään asiakirjojen tiedoksiantoa koskevan asetuksen sääntöihin perustuvaa ulkoista toimivaltaansa, eivät sido Tanskaa eikä niitä sovelleta Tanskassa.
   2.   Tanska pidättyy liittymästä kansainvälisiin sopimuksiin, jotka saattavat vaikuttaa tähän sopimukseen liitettyyn asiakirjojen tiedoksiantoa koskevaan asetukseen tai muuttaa sen soveltamisalaa, paitsi jos sopimuksiin liittyminen tapahtuu yhteisön suostumuksella ja jos tämän sopimuksen ja kyseisen kansainvälisen sopimuksen suhde on järjestetty asianmukaisella tavalla.
   3.   Kun Tanska neuvottelee kansainvälisistä sopimuksista, jotka saattavat vaikuttaa asiakirjojen tiedoksiantoa koskevaan asetukseen, sellaisena kuin se on tähän sopimukseen liitettynä, tai muuttaa sen soveltamisalaa, se sovittaa kantansa yhteen yhteisön kanssa ja pidättyy toteuttamasta toimia, jotka saattaisivat vaarantaa yhteisön kyseisiin neuvotteluihin liittyvän toimivaltansa puitteissa hyväksymän yhteensovitetun kannan tavoitteet.
   6 artikla
   Sopimuksen tulkintaa koskeva Euroopan yhteisöjen tuomioistuimen toimivalta
   1.   Kun jossakin Tanskan tuomioistuimessa vireillä olevassa asiassa otetaan esille tämän sopimuksen pätevyyttä ja tulkintaa koskeva kysymys, asianomaisen tuomioistuimen on pyydettävä yhteisöjen tuomioistuinta ratkaisemaan tämä kysymys, jos jonkin toisen Euroopan unionin jäsenvaltion tuomioistuimen olisi vastaavassa tilanteessa tehtävä samoin asiakirjojen tiedoksiantoa koskevan asetuksen sekä sen tämän sopimuksen 2 artiklan 1 kohdassa tarkoitettujen täytäntöönpanotoimenpiteiden osalta.
   2.   Tanskan lain mukaan Tanskan tuomioistuinten on tätä sopimusta tulkitessaan otettava asianmukaisella tavalla huomioon yhteisöjen tuomioistuimen oikeuskäytäntöön sisältyvät ennakkoratkaisut, jotka koskevat asiakirjojen tiedoksiantoa koskevan asetuksen säännöksiä ja niiden täytäntöönpanoa koskevia yhteisön toimenpiteitä.
   3.   Tanska voi, samoin kuin neuvosto, komissio ja mikä tahansa jäsenvaltio, pyytää yhteisöjen tuomioistuimelta ratkaisua tämän sopimuksen tulkintaa koskevaan kysymykseen. Tällaisen pyynnön perusteella annettua yhteisöjen tuomioistuimen ennakkoratkaisua ei sovelleta jäsenvaltioiden tuomioistuinten antamiin lainvoimaisiin tuomioihin.
   4.   Tanska voi esittää yhteisöjen tuomioistuimelle huomautuksia asioissa, joissa jonkin jäsenvaltion tuomioistuin on esittänyt yhteisöjen tuomioistuimelle ennakkoratkaisukysymyksen, joka koskee jotakin 2 artiklan 1 kohdassa tarkoitettua säännöstä.
   5.   Sovelletaan Euroopan yhteisöjen tuomioistuimen perussäännöstä tehtyä pöytäkirjaa ja tuomioistuimen työjärjestystä.
   6.   Jos Euroopan yhteisön perustamissopimuksen määräyksiä, jotka koskevat yhteisöjen tuomioistuimen antamia ennakkoratkaisuja, muutetaan niin, että tämä vaikuttaa asiakirjojen tiedoksiantoa koskevaa asetusta koskeviin ennakkoratkaisuihin, Tanska voi ilmoittaa komissiolle päätöksestään olla soveltamatta näitä muutoksia tämän sopimuksen nojalla. Ilmoitus on annettava samaan aikaan kuin muutokset tulevat voimaan tai 60 päivän kuluessa sen jälkeen.
   Tässä tapauksessa sopimuksen voimassaolon katsotaan päättyvän. Voimassaolon päättyminen tulee voimaan kolme kuukautta ilmoituksen jälkeen.
   7.   Tämä ei vaikuta pyyntöihin, jotka on toimitettu ennen 6 kohdassa tarkoitettua sopimuksen voimassaolon päättymistä.
   7 artikla
   Sopimuksen noudattamista koskeva Euroopan yhteisöjen tuomioistuimen toimivalta
   1.   Komissio voi nostaa yhteisöjen tuomioistuimessa kanteen Tanskaa vastaan asioissa, jotka koskevat tämän sopimuksen mukaisten velvoitteiden noudattamatta jättämistä.
   2.   Tanska voi esittää komissiolle kantelun, jos jokin jäsenvaltio ei noudata tähän sopimukseen perustuvia velvoitteitaan.
   3.   Sovelletaan Euroopan yhteisön perustamissopimuksen määräyksiä, jotka koskevat menettelyjä yhteisöjen tuomioistuimessa, sekä Euroopan yhteisöjen tuomioistuimen perussäännöstä tehtyä pöytäkirjaa ja tuomioistuimen työjärjestystä.
   8 artikla
   Alueet, joilla sopimusta sovelletaan
   Tätä sopimusta sovelletaan Euroopan yhteisön perustamissopimuksen 299 artiklassa tarkoitetuilla alueilla.
   9 artikla
   Sopimuksen voimassaolon päättyminen
   1.   Tämän sopimuksen voimassaolo päättyy, jos Tanska ilmoittaa muille jäsenvaltioille, että se ei halua enää käyttää Tanskan asemasta tehdyn pöytäkirjan I osan määräyksiä pöytäkirjan 7 artiklan mukaisesti.
   2.   Kumpikin sopimuspuoli voi irtisanoa tämän sopimuksen toiselle sopimuspuolelle antamallaan ilmoituksella. Irtisanominen tulee voimaan kuuden kuukauden kuluttua ilmoituksen päivämäärästä.
   3.   Tämä ei vaikuta pyyntöihin, jotka on toimitettu ennen 1 tai 2 kohdassa tarkoitettua sopimuksen voimassaolon päättymistä.
   10 artikla
   Voimaantulo
   1.   Sopimuspuolet hyväksyvät tämän sopimuksen omien menettelyjensä mukaisesti.
   2.   Sopimus tulee voimaan sitä päivää seuraavan kuudennen kuukauden ensimmäisenä päivänä, jona sopimuspuolet ovat ilmoittaneet toisilleen tätä varten tarvittavien menettelyjen päätökseen saattamisesta.
   11 artikla
   Kielitoisintojen todistusvoimaisuus
   Tämä sopimus on laadittu kahtena kappaleena englannin, espanjan, hollannin, italian, kreikan, latvian, liettuan, maltan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja jokainen teksti on yhtä todistusvoimainen.

      Hecho en Bruselas, el diecinueve de octubre del dos mil cinco.
      V Bruselu dne devatenáctého října dva tisíce pět.
      Udfærdiget i Bruxelles den nittende oktober to tusind og fem.
      Geschehen zu Brüssel am neunzehnten Oktober zweitausendfünf.
      Kahe tuhande viienda aasta oktoobrikuu üheksateistkümnendal päeval Brüsselis.
      Έγινε στις Βρυξέλλες, στις δέκα εννέα Οκτωβρίου δύο χιλιάδες πέντε.
      Done at Brussels on the nineteenth day of October in the year two thousand and five.
      Fait à Bruxelles, le dix-neuf octobre deux mille cinq.
      Fatto a Bruxelles, addì diciannove ottobre duemilacinque.
      Briselē, divtūkstoš piektā gada deviņpadsmitajā oktobrī.
      Priimta du tūkstančiai penktų metų spalio devynioliktą dieną Briuselyje.
      Kelt Brüsszelben, a kettőezer ötödik év október tizenkilencedik napján.
      Magħmul fi Brussel, fid-dsatax jum ta' Ottubru tas-sena elfejn u ħamsa.
      Gedaan te Brussel, de negentiende oktober tweeduizend vijf.
      Sporządzono w Brukseli dnia dziewiętnastego października roku dwa tysiące piątego.
      Feito em Bruxelas, em dezanove de Outubro de dois mil e cinco.
      V Bruseli dňa devätnásteho októbra dvetisícpäť.
      V Bruslju, devetnajstega oktobra leta dva tisoč pet.
      Tehty Brysselissä yhdeksäntenätoista päivänä lokakuuta vuonna kaksituhattaviisi.
      Som skedde i Bryssel den nittonde oktober tjugohundrafem.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólonoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Reino de Dinamarca
         Za Dánské království
         For Kongeriget Danmark
         Für das Königreich Dänemark
         Taani Kuningriigi nimel
         Για το Βασίλειο της Δανίας
         For the Kingdom of Denmark
         Pour le Royaume de Danemark
         Per il Regno di Danimarca
         Dānijas Karalistes vārdā
         Danijos Karalystės vardu
         A Dán Királyság részéről
         Għar-Renju tad-Danimarka
         Voor het Koninkrijk Denemarken
         W imieniu Królestwa Danii
         Pelo Reino da Dinamarca
         Za Dánske kráľovstvo
         Za Kraljevino Dansko
         Tanskan kuningaskunnan puolesta
         På Konungariket Danmarks vägnar

      (1)  EYVL C 261, 27.8.1997, s. 1. Samana päivänä, jolloin yleissopimus tehtiin, neuvosto hyväksyi yleissopimusta koskevan selittävän muistion, joka on julkaistu edellä mainitun EYVL:n sivulla 26.

      (2)  EYVL L 160, 30.6.2000, s. 37.


title: Neuvoston päätös 2007/412/YOS, tehty 12 päivänä kesäkuuta 2007 , turvallisuudesta kansainvälisten jalkapallo-ottelujen yhteydessä tehdyn päätöksen 2002/348/YOS muuttamisesta

text:
               15.6.2007

               FI

               Euroopan unionin virallinen lehti

               L 155/76

      NEUVOSTON PÄÄTÖS 2007/412/YOS,
   tehty 12 päivänä kesäkuuta 2007,
   turvallisuudesta kansainvälisten jalkapallo-ottelujen yhteydessä tehdyn päätöksen 2002/348/YOS muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 30 artiklan 1 kohdan a ja b alakohdan sekä 34 artiklan 2 kohdan c alakohdan,
   ottaa huomioon Itävallan tasavallan aloitteen (1),
   ottaa huomioon Euroopan parlamentin lausunnon (2),
   sekä katsoo seuraavaa:

               (1)

               Euroopan unionin tavoitteena on muun muassa antaa kansalaisille korkeatasoinen suoja vapauteen, turvallisuuteen ja oikeuteen perustuvalla alueella erityisesti kehittämällä jäsenvaltioiden yhteistä toimintaa poliisiyhteistyössä.

               (2)

               Neuvosto teki 25 päivänä huhtikuuta 2002 päätöksen 2002/348/YOS (3), jolla kuhunkin jäsenvaltioon perustettiin kansallinen jalkapalloalan tietopiste, jonka tehtävänä on huolehtia kansainvälisiä jalkapallo-otteluja koskevien poliisitietojen vaihdosta. Mainitussa päätöksessä säädetään kansallisille jalkapalloalan tietopisteille kuuluvista tehtävistä ja menettelyistä, joita niiden on noudatettava.

               (3)

               Päätöstä 2002/348/YOS olisi tarkistettava ja se olisi saatettava ajan tasalle viime vuosien kokemusten, kuten vuoden 2004 Euroopan mestaruuskisojen ja asiantuntijoiden mainittujen mestaruuskisojen yhteydessä tehdystä kansainvälisestä poliisiyhteistyöstä tekemän arvion sekä Euroopassa yleensä järjestettäviä kansainvälisiä ja seurojen välisiä otteluja koskevan laaja-alaisen poliisiyhteistyön perusteella. Ulkomailla pelattaviin otteluihin matkustavien kannattajien määrä on viime vuosina jatkuvasti kasvanut. Sen vuoksi on välttämätöntä, että toimivaltaiset elimet tehostavat yhteistyötään ja kehittävät tietojen vaihtoa ammattimaisemmaksi, jotta voidaan ehkäistä järjestyshäiriöitä ja jotta kukin jäsenvaltio voi tehdä tehokkaan riskinarvioinnin. Ehdotetut muutokset perustuvat useiden kansallisten jalkapalloalan tietopisteiden päivittäisessä toiminnassaan saamiin kokemuksiin, ja niiden ansiosta tietopisteiden olisi voitava toimia jäsentyneemmin ja ammattimaisemmin siten, että varmistetaan korkealaatuisten tietojen vaihto.

               (4)

               Muutokset eivät vaikuta voimassa oleviin kansallisiin säännöksiin ja määräyksiin, erityisesti asianomaisten jäsenvaltioiden viranomaisten ja elinten väliseen toimivallan jakoon ja tehtäviin, eivätkä toimivaltaan, jota komissio käyttää Euroopan yhteisön perustamissopimuksen nojalla,

         ON PÄÄTTÄNYT SEURAAVAA:
   1 artikla
   Muutetaan päätös 2002/348/YOS seuraavasti:

               1)

               Muutetaan 2 artikla seuraavasti:

                           a)

                           korvataan 2 kohta seuraavasti:
                           ”2.   Kansallisilla jalkapalloalan tietopisteillä on pääsy riskikannattajien henkilötietoihin asiaa koskevien kansallisten ja kansainvälisten sääntöjen mukaisesti.”;

                           b)

                           lisätään kohta seuraavasti:
                           ”6.   Kansalliset jalkapalloalan tietopisteet tekevät ja jakavat muille kansallisille jalkapalloalan tietopisteille säännöllisesti yleisiä ja/tai aihekohtaisia kansallisia arvioita jalkapallo-ottelujen yhteydessä esiintyvistä levottomuuksista.”

               2)

               Muutetaan 3 artikla seuraavasti:

                           a)

                           korvataan 3 kohdan ensimmäinen virke seuraavasti:
                           ”3.   Henkilötietojen vaihto tapahtuu asiaa koskevien kansallisten ja kansainvälisten sääntöjen mukaisesti.”;

                           b)

                           lisätään kohta seuraavasti:
                           ”4.   Tiedot vaihdetaan käyttäen sellaisten kansainvälisten jalkapallo-ottelujen, joissa on mukana ainakin yksi jäsenvaltio, yhteydessä esiintyvien väkivaltaisuuksien ja levottomuuksien ehkäisemistä ja torjuntaa ja siihen liittyvää kansainvälistä poliisiyhteistyötä koskevia suosituksia sisältävän käsikirjan lisäyksessä olevia asianmukaisia lomakkeita. Kansallisten jalkapalloalan tietopisteiden on varmistettava, että niiden lähettämät tiedot ovat täydelliset ja näiden lomakkeiden mukaiset.”

         2 artikla
   Neuvosto arvioi tämän päätöksen täytäntöönpanoa viimeistään 12 päivänä kesäkuuta 2010.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Luxemburgissa 12 päivänä kesäkuuta 2007.

            Neuvoston puolesta

            Puheenjohtaja

         W. SCHÄUBLE

      (1)  EUVL C 164, 15.7.2006, s. 30.

      (2)  Lausunto annettu 22. maaliskuuta 2007 (ei vielä julkaistu virallisessa lehdessä).

      (3)  EYVL L 121, 8.5.2002, s. 1.


Avis juridique important

|

31999D0130(01)

Neuvoston päätös, tehty 3 päivänä joulukuuta 1998, Europol-yleissopimuksen liitteessä olevan rikollisuuden muodon määritelmän täydentämisestä ihmiskaupan osalta

Virallinen lehti nro C 026 , 30/01/1999 s. 0021 - 0021

NEUVOSTON PÄÄTÖS,tehty 3 päivänä joulukuuta 1998,Europol-yleissopimuksen liitteessä olevan rikollisuuden muodon määritelmän täydentämisestä ihmiskaupan osalta (1999/C 26/05)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen K.3 artiklan perusteella Euroopan poliisiviraston perustamisesta tehdyn yleissopimuksen (Europol-yleissopimus) (1) 43 artiklan 3 kohdan, jaottaa huomioon neuvoston 4 päivänä joulukuuta 1997 tekemän päätöksen täydentää Europol-yleissopimuksen 2 artiklassa tarkoitetussa liitteessä ihmiskaupasta rikollisuuden muotona annettua määritelmää,Europolin hallintoneuvoston keskusteltua asiasta,ON PÄÄTTÄNYT SEURAAVAA:1 artiklaTäydennetään Europol-yleissopimuksen liitteessä olevaa rikollisuuden muodon määritelmää ihmiskaupan osalta seuraavasti:"- `ihmiskaupalla` henkilön saattamista toisen henkilön tosiasiallisen ja laittoman vallan alaiseksi väkivaltaa, uhkausta tai vilppiä käyttäen tai auktoriteettiasemaa väärinkäyttäen tarkoituksena erityisesti prostituutiosta hyötyminen, alaikäisten seksuaalinen hyväksikäyttö tai heihin kohdistuva väkivalta tai hylättyjen lasten kauppa. Näihin hyväksikäyttämisen muotoihin kuuluu myös lapsipornoaineiston tuotanto, myynti ja levittäminen,"2 artiklaTämä päätös tulee voimaan 1 päivänä tammikuuta 1999.Tehty Brysselissä 3 päivänä joulukuuta 1998.Neuvoston puolestaK. SCHLÖGLPuheenjohtaja(1) EYVL C 316, 27.11.1995, s. 1, sellaisena kuin se on oikaistuna suomenkielisenä toisintona (EYVL C 301, 30.9.1998, s. 9).


Avis juridique important

|

31992D0612

92/612/ETY: Neuvoston päätös, tehty 7 päivänä joulukuuta 1992, Euroopan talousyhteisön ja Euroopan hiili- ja teräsyhteisön sekä Puolan tasavallan välisen kauppaa ja kaupan liitännäistoimenpiteitä koskevan väliaikaisen sopimuksen pidentämistä koskevan sopimuksen tekemisestä kirjeenvaihtona Euroopan talousyhteisön puolesta

Virallinen lehti nro L 408 , 31/12/1992 s. 0004 - 0004 Suomenk. erityispainos Alue 11 Nide 20 s. 0172  Ruotsink. erityispainos Alue 11 Nide 20 s. 0172

NEUVOSTON PÄÄTÖS,tehty 7 päivänä joulukuuta 1992,Euroopan talousyhteisön ja Euroopan hiili- ja teräsyhteisön sekä Puolan tasavallan välisen kauppaa ja kaupan liitännäistoimenpiteitä koskevan väliaikaisen sopimuksen pidentämistä koskevan sopimuksen tekemisestä kirjeenvaihtona Euroopan talousyhteisön puolesta (92/612/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen, ja erityisesti sen 113 artiklan,ottaa huomioon komission ehdotuksen,ottaa huomioon Euroopan parlamentin lausunnon(),sekä katsoo, ettäodotettaessa Brysselissä 16 päivänä joulukuuta 1991 allekirjoitetun Euroopan yhteisöjen ja sen jäsenvaltioiden sekä Puolan tasavallan välisen assosiaation luovan Eurooppa-sopimuksen ratifiointimenettelyn saattamista päätökseen, olisi 31 päivän joulukuuta 1992 jälkeen pidennettävä Brysselissä 16 päivänä joulukuuta 1991 allekirjoitettua Euroopan talousyhteisön ja Euroopan hiili- ja teräsyhteisön sekä Puolan tasavallan välistä kauppaa ja kaupan liitännäistoimenpiteitä koskevaa väliaikaista sopimusta() tekemällä sopimus kirjeenvaihtona,ON PÄÄTTÄNYT SEURAAVAA:1 artiklaHyväksytään Euroopan talousyhteisön puolesta Euroopan talousyhteisön ja Euroopan hiili- ja teräsyhteisön sekä Puolan tasavallan välisen kauppaa ja kaupan liitännäistoimenpiteitä koskevan väliaikaisen sopimuksen pidentämistä koskeva kirjeenvaihtona tehty sopimus.Sopimuksen teksti on tämän päätöksen liitteenä.2 artiklaNeuvoston puheenjohtajalla on oikeus nimetä henkilöt, joilla on valtuudet allekirjoittaa sopimus yhteisöä sitovasti.Tehty Brysselissä 7 päivänä joulukuuta 1992.Neuvoston puolestaPuheenjohtajaD. HURD()()() EYVL N:o C 337, 21.12.1992() EYVL N:o L 114, 30.4.1992, s. 2


Avis juridique important

|

E2003C0703(03)

Valtiontuen hyväksyminen ETA-sopimuksen 61 ja 63 artiklan ja valvonta- ja tuomioistuinsopimuksen pöytäkirjassa 3 olevassa I osassa olevan 1 artiklan ensimmäisen kohdan nojalla - EFTA:n valvontaviranomaisen päätös aiheellisiksi toimenpiteiksi

Virallinen lehti nro C 155 , 03/07/2003 s. 0006 - 0006

Valtiontuen hyväksyminen ETA-sopimuksen 61 ja 63 artiklan ja valvonta- ja tuomioistuinsopimuksen pöytäkirjassa 3 olevassa I osassa olevan 1 artiklan ensimmäisen kohdan nojallaEFTA:n valvontaviranomaisen päätös aiheellisiksi toimenpiteiksi(2003/C 155/07)Päätöksen tekopäivä: 9.4.2003EFTA-valtio: NorjaTuen numero: SAM 070.019Nimike: EFTA:n valvontaviranomaisen 9. huhtikuuta 2003 tekemä päätös muuttaa valvontaviranomaisen 4. joulukuuta 2002 tekemää päätöstä ehdotuksesta aiheellisiksi toimenpiteiksi, jotka koskevat Norjan valtiontukea, joka myönnetään valtionyrityksiä koskevan lain ("Lov om statsforetak") nojalla myönnettyjen takausten muodossaOikeusperusta: Valtionyrityksiä koskeva laki (Laki N:o 71, 30.8.1991, "Lov om statsforetak"), sellaisena kuin se on muutettuna Norjan suurkäräjien 16. joulukuuta 2002 tekemällä päätöksellä ("Odelstingsbeslutning nr. 43 (2002-03)")Tukitoimenpiteen muoto: ValtiontakausPäätös: Valvontaviranomaisen ehdottamat ja Norjan hallituksen hyväksymät aiheelliset toimenpiteet ovat seuraavia:a) Norjan viranomaisten on toteutettava viipymättä kaikki tarvittavat lainsäädännölliset, hallinnolliset ja muut toimenpiteet poistaakseen kaiken yhteismarkkinoille soveltumattoman tuen, jota myönnetään valtionyrityksiä koskevan lain 4, 51 ja 53 §:n nojalla. Tuki on poistettava 1. tammikuuta 2003 alkaen. Näitä säännöksiä voidaan pitää voimassa ainoastaan valtionyritysten sellaisten taloudellisten velvoitteiden osalta, jotka eivät liity erityisiin lainoihin ja jotka olivat voimassa ennen 1. tammikuuta 2003. Viimeksi mainittujen osalta valtionyrityksiä koskevan lain 4, 51 ja 53 §:n nojalla myönnettävä valtiontakaus poistetaan siitä ajankohdasta alkaen, kun sen poistamiseksi tarvittava lainsäädäntömenettely on saatu päätökseen, kuitenkin viimeistään 31. heinäkuuta 2003.b) Norjan viranomaisten on ilmoitettava valvontaviranomaiselle tämän päätöksen 1a kohdassa tarkoitetun tuen poistamiseksi toteuttamistaan lainsäädännöllisistä, hallinnollisista ja muista ehdotuksista mahdollisimman pian, kuitenkin viimeistään 30. kesäkuuta 2003.Muita tietoja: Päätöksen koko teksti, josta on poistettu luottamukselliset tiedot, on saatavissa todistusvoimaisilla kielillä Internet-osoitteesta http://www.eftasurv.intNorjan hallitus on hyväksynyt aiheelliset toimenpiteet.